text:
KAPITULO TRES
Ano an Katuyoan han Dios Para ha Tuna?
Ano an katuyoan han Dios para ha mga tawo?
Paonan-o gin-ayat an Dios?
Ano an magigin kahimtang han tuna ha tidaraon?
1. Ano an katuyoan han Dios para ha tuna?
MAKARURUYAG gud an katuyoan han Dios para ha tuna. Karuyag ni Jehova nga mapuno an tuna hin malipayon, mahimsog nga mga tawo. An Biblia nasiring nga ‘an Dios nagtanom hin tanaman ha Eden’ ngan nga hiya ‘nagpaturok han tagsa nga kahoy nga matahom ha paniplatan ngan maopay nga karaunon.’ Katapos larangon han Dios an siyahan nga lalaki ngan babaye, hi Adan ngan hi Eva, Iya iginbutang hira dida hiton matahom nga urukyan ngan nagsiring ha ira: “Magmabungahon kamo ngan magdamu ngan pun-on niyo an tuna, ngan pagtag-iyahon niyo ito.” (Genesis 1:28; 2:
2. (a) Paonan-o kita nahibabaro nga matutuman an katuyoan han Dios para ha tuna? (b) Sumala ha Biblia, ano nga klase hin mga tawo an mabubuhi ha kadayonan?
2 Ha imo paghunahuna, matutuman pa ba an katuyoan ni Jehova nga Dios nga an mga tawo mabuhi ha paraiso nga tuna? “Akon iginyakan,” siring han Dios, “akon liwat ini hihimoon.” (Isaias 46:9-11; 55:11) Oo, kon ano an katuyoan han Dios sigurado nga iya bubuhaton! Hiya nasiring nga hiya “nagbuhat [han tuna] nga diri bayaan” kondi “naghitsura hini ha pagkaurukyan.” (Isaias 45:18) Ano nga klase hin mga tawo an karuyag han Dios nga mabuhi ha tuna? Ngan tubtob san-o niya karuyag nga mabuhi hira dinhi? An Biblia nabaton: “An mga magtadong makakapanunod han tuna, ngan maukoy hira dida hin waray kataposan.”
3. Ano nga makasurubo nga mga kahimtang an nahitatabo yana ha tuna, ngan ano nga mga pakiana an iginbabangon hini?
3 Matin-aw nga diri pa ini nahitatabo. An mga tawo yana nagkakasakit ngan namamatay; nag-aaraway pa ngani hira ngan nagpaparatayay ha usa kag usa. Nagkaada man gud problema. Kondi, sigurado nga waray tuyoa han Dios nga an tuna magin sugad han aton nakikita yana! Ano an nahitabo? Kay ano nga waray pa matuman an katuyoan han Dios? Waray libro han kasaysayan nga iginsurat han tawo nga makakagsumat ha aton tungod kay an problema nagtikang ha langit.
AN GINTIKANGAN HAN USA NGA KAAWAY
4, 5. (a) Hin-o an aktuwal nga nakiistorya kan Eva pinaagi han usa nga halas? (b) Paonan-o an usa nga maopay, tangkod nga tawo hadto mahimo magin usa nga kawatan?
4 An siyahan nga libro han Biblia nagsusumat mahitungod han usa nga parakontra ha Dios nga inulpot ha hardin han Eden. Iginhuhulagway hiya sugad nga “an halas,” kondi diri hiya kay mananap la. Ha ultimo nga libro han Biblia ipinapakilala hiya sugad nga an usa nga “ginngangaranan nga Yawa ngan Satanas, nga amo an malimbong ha bug-os nga kalibotan.” Tinatawag liwat hiya nga “an daan nga halas.” (Genesis 3:1; Pahayag 12:9) Ginamit hinin gamhanan nga anghel, o diri-nakikita nga espirituhanon nga linarang, an usa nga halas ha pakiistorya kan Eva, sugad la ha ginbubuhat han may kaabtik nga tawo nga an iya tingog baga in nagtitikang ha kahirani nga manyika o manikin. Ito nga espirituhanon nga persona sigurado nga presente han igin-andam han Dios an tuna para ha mga tawo.
5 Kondi, tungod kay hingpit an ngatanan nga mga linarang ni Jehova, hin-o an naghimo hini nga “Yawa,” hini nga “Satanas”? Bueno, usa han gamhanan nga espirituhanon nga mga anak han Dios an naglugaring nga magin Yawa hiya. Paonan-o? Sadang hunahunaon naton nga yana nga panahon, an usa ka tawo nga maopay ngan tangkod mahimo magin usa nga kawatan. Paonan-o? Bangin ginpapasagdan hito nga tawo nga an sayop nga hingyap magtubo ha iya kasingkasing. Kon hiya padayon nga maghinunahuna mahitungod hito, ito nga sayop nga hingyap mahimo magin makusog hinduro. Katapos, kon magkaada higayon, bangin buhaton niya an maraot nga hingyap nga iya ginhuhunahuna pirme.
6. Paonan-o nagin Satanas nga Yawa an usa nga gamhanan nga espirituhanon nga anak han Dios?
6 Nahitabo ini kan Satanas nga Yawa. Matin-aw nga hinbatian niya han ginsidngan han Dios hira Adan ngan Eva nga manganak hira ngan pun-on an tuna han ira mga anak. (Genesis 1:
7. (a) Kay ano nga namatay hi Adan ngan hi Eva? (b) Kay ano nga an ngatanan nga anak ni Adan nalalagas ngan namamatay?
7 Pinaagi han pagbuwa ngan panlimbong, nasulay ni Satanas nga Yawa hi Adan ngan hi Eva nga magtalapas ha Dios. (Genesis 2:17; 3:6) Sugad nga resulta, ha kataposan hira namatay, sugad han ginsiring han Dios nga hira mamamatay kon hira magtalapas. (Genesis 3:17-19) Tungod kay hi Adan nagin diri-hingpit han hiya nakasala, an ngatanan nga iya mga anak nakapanunod han sala tikang ha iya. (Roma 5:12) An kahimtang mahimo iilustrar pinaagi han usa nga hurmaan nga ginagamit ha paghimo hin tinapay. Kon kipi an hurmaan, ano an mahitatabo ha kada tinapay nga lulutoon dida ha hurmaan? Kada tinapay may-ada kipi, o pagkadiri-hingpit. Ha pariho nga paagi, an tagsa nga tawo nakapanunod han “kipi” han pagkadiri-hingpit tikang kan Adan. Ito an hinungdan kon kay ano nga an ngatanan nga mga tawo nalalagas ngan namamatay.
8, 9. (a) Ano nga akusasyon an klaro nga ginbuhat ni Satanas? (b) Kay ano nga waray dayon pataya han Dios an mga rebelde?
8 Han giniyahan ni Satanas hi Adan ngan hi Eva nga makasala ha Dios, ha pagkamatuod nangunguna hiya ha pagrebelde. Iya ginkukontra an paagi han pagmando ni Jehova. Ha lain nga mga pulong, hi Satanas baga in nasiring: ‘An Dios maraot nga magmarando. Nagbubuwa hiya ngan diri naghahatag hin mag-opay nga mga butang ha iya mga sakop. Diri kinahanglan han mga tawo nga mandoan hira han Dios. Makakadesisyon hira para ha ira kalugaringon kon ano an maopay ngan kon ano an maraot. Ngan mas maopay an magigin kahimtang nira ilarom han akon pagmando.’ Ano an bubuhaton han Dios ha sugad nakakainsulto nga akusasyon? An iba naghuhunahuna nga ginpatay na la unta han Dios an mga rebelde. Kondi kon ito an nahitabo, mababaton ba hito an mga akusasyon ni Satanas? Mapapamatud-an ba hito nga husto an paagi han pagmando han Dios?
9 An hingpit nga pagsabot ni Jehova ha hustisya waray magtugot ha iya nga patayon dayon an mga rebelde. Nagdesisyon hiya nga kinahanglan palabyon an panahon basi mabaton ha makapatagbaw nga paagi an ayat ni Satanas ngan basi mapamatud-an nga buwaon an Yawa. Salit nagdesisyon an Dios nga tutugotan niya an mga tawo nga magmando ha ira kalugaringon hin pipira ka panahon ilarom han impluwensya ni Satanas. Paghihisgotan ha Kapitulo 11 hini nga libro kon kay ano nga ginbuhat ito ni Jehova ngan kon kay ano nga gintugotan niya nga lumabay an hilawig hinduro nga panahon antes sulbaron ini nga mga akusasyon. Kondi yana, ini an sadang naton hunahunaon: Husto ba hi Adan ngan hi Eva nga tinoo hira kan Satanas, nga waray gud ngani nabuhat nga bisan ano nga maopay para ha ira? Husto ba nga tinoo hira nga hi Jehova, nga naghatag ha ira han ngatanan nga ira gintag-iya, usa ka matalumpiguson nga buwaon? Kon ikaw an aada ha sugad nga kahimtang, ano an imo bubuhaton?
10. Paonan-o mo masusuportahan hi Jehova sugad nga baton ha akusasyon ni Satanas?
10 Maopay nga hunahunaon ini nga mga pakiana tungod kay an kada usa ha aton naatubang hin pariho nga mga akusasyon yana nga panahon. Oo, may-ada ka higayon nga suportahan hi Jehova sugad nga baton ha akusasyon ni Satanas. Mahimo mo karawaton hi Jehova sugad nga imo Magmarando ngan bumulig ha pagpamatuod nga buwaon hi Satanas. (Salmo 73:28; Proberbios 27:11) Makasurubo, gutiay la ha binilyon nga mga tawo hini nga kalibotan an nagdidesisyon hin sugad. Nagbabangon ini hin importante nga pakiana, Igintututdo gud ba han Biblia nga hi Satanas an nagmamando hini nga kalibotan?
HIN-O AN NAGMAMANDO HINI NGA KALIBOTAN?
11, 12. (a) Paonan-o naipahayag han usa nga pagsulay kan Jesus nga hi Satanas an magmarando hini nga kalibotan? (b) Ano pa an nagpapamatuod nga hi Satanas an magmarando hini nga kalibotan?
11 Waray gud magruhaduha hi Jesus nga hi Satanas an magmarando hini nga kalibotan. Ha milagroso nga paagi, ipinakita hadto ni Satanas kan Jesus “an ngatanan nga ginhadian han kalibotan, ngan an ira himaya.” Katapos, hi Satanas nagsaad kan Jesus: “Ngatanan ini nga mga butang akon ihahatag ha imo, kon ikaw lumuhod ngan yumukbo ngan magsingba ha akon.” (Mateo 4:
12 Syempre, hi Jehova an Dios nga makagarahum-ha-ngatanan, an Maglalarang han urusahon nga uniberso. (Pahayag 4:11) Kondi, an Biblia diri nasiring nga hi Jehova nga Dios o hi Jesu-Kristo an magmarando hini nga kalibotan. Ha pagkamatuod, espisipiko nga tinawag ni Jesus hi Satanas sugad nga “an punoan [o, prinsipe] hini nga kalibotan.” (Juan 12:31; 14:30; 16:11) Gin-unabi pa ngani han Biblia nga hi Satanas nga Yawa an “dios hini nga kalibotan.” (2 Korinto 4:
KON PAONAN-O PAGWAWAD-ON AN KALIBOTAN NI SATANAS
13. Kay ano nga ginkikinahanglan an bag-o nga kalibotan?
13 Ha paglabay han tagsa nga tuig, an kalibotan nagtitikapeligroso gud. Puno ito hin nag-aaraway nga kasundalohan, diri-tangkod nga mga politiko, salingkapaw nga mga lider han relihiyon, ngan waray-konsensya nga mga kriminal. An kalibotan ha kabug-osan diri na mababag-o. Iginpapahayag han Biblia nga hirani na an panahon han pagbungkag han Dios ha maraot nga kalibotan durante han iya girra nga Armagedon. Ini nga kalibotan sasaliwnan hin matadong, bag-o nga kalibotan.
14. Hin-o an ginpili han Dios nga magin Magmarando han Iya Ginhadian, ngan paonan-o ini igintagna?
14 Ginpili han Dios hi Jesu-Kristo nga magin Magmarando han Iya langitnon nga Ginhadian, o gobyerno. An Biblia maiha na nga nagtagna: “Natawo para ha aton an usa nga bata, iginhatag ha aton an usa nga anak nga lalaki: ngan an gobyerno mahingangada ha iya sugbong: ngan an iya ngaran tatawagon nga . . . Prinsipe han Kamurayawan. An kauswagan han iya gobyerno ngan han kamurayawan mawawaray kataposan.” (Isaias 9:
HIRANI NA AN BAG-O NGA KALIBOTAN!
15. Ano an “bag-o nga tuna”?
15 An Biblia nagpapasarig ha aton: “Sumala ha [kanan Dios] saad, naghuhulat kita hin mga bag-o nga langit ngan bag-o nga tuna, diin mag-uukoy an katadongan.” (2 Pedro 3:13; Isaias 65:17) Usahay kon gin-uunabi han Biblia “an tuna,” nangangahulogan ito hin katawohan nga naukoy dinhi ha tuna. (Genesis 11:1) Salit an matadong nga “bag-o nga tuna” amo an sosiedad han katawohan nga inuuyonan han Dios.
16. Ano an diri-matupngan nga regalo tikang ha Dios para hadton inuuyonan niya, ngan ano an kinahanglan buhaton naton basi makarawat ito?
16 Nagsaad hi Jesus nga ha maabot nga bag-o nga kalibotan, adton inuyonan han Dios makarawat han regalo nga “kinabuhi nga waray kataposan.” (Markos 10:30) Alayon paklia an imo Biblia ha Juan 3:16 ngan 17:
17, 18. Paonan-o kita makakasiguro nga magkakaada kamurayawan ngan seguridad ha bisan diin ha tuna?
17 Mawawaray na karaotan, girra, krimen, ngan kamadarahog. “An mga magraot pagwawad-on . . . Kondi an maaghop makakapanunod han tuna.” (Salmo 37:
18 An mga magsiringba ni Jehova magkikinabuhi nga may seguridad. Ha mga panahon han Biblia, tubtob nga an mga Israelita nasugot ha Dios, nagkinabuhi hira nga may seguridad. (Lebitiko 25:
19. Kay ano nga maaram kita nga magkakaada hura nga pagkaon ha bag-o nga kalibotan han Dios?
19 Diri na magkukulang hin pagkaon. “Magkakaada kahuraan hin lugas ha tuna,” nagkanta an salmista. “Ha bawbaw han mga bukid; an mga bunga hito mauuy-og,” o magsasap-ay. (Salmo 72:16) Bibendisyonan ni Jehova nga Dios an iya mga magtadong, ngan ‘an tuna maghahatag han iya bunga.’
20. Kay ano nga makakasiguro kita nga magigin paraiso an bug-os nga tuna?
20 An bug-os nga tuna magigin paraiso. Magtutukod hin mag-opay nga bag-o nga mga balay ngan magtatanom hin matahom nga mga hardin ha tuna nga gindaot hadto han makasasala nga mga tawo. (Isaias 65:21-24; Pahayag 11:18) Samtang nalabay an panahon, an mga bahin han tuna nga ginpakaopay na maghahaluag tubtob nga an bug-os nga globo magin matahom ngan mabungahon na sugad han hardin han Eden. Ngan an Dios diri gud mapapakyas ha ‘pagbuklad han iya kamot ngan iya bubusugon an tinguha han tagsa nga buhi.’
21. Ano an nagpapakita nga magkakaada kamurayawan butnga han mga tawo ngan mga hayop?
21 Magkakaada kamurayawan butnga han mga tawo ngan mga hayop. An ihalas ngan maanad nga mga hayop tarampo nga manginginaon. Bisan an gutiay nga bata diri na mahahadlok ha mga hayop nga peligroso yana.
22. Ano an mahitatabo ha sakit?
22 Mawawaray na an sakit. Sugad nga Magmarando han langitnon nga Ginhadian han Dios, magtatambal hi Jesus hin labaw pa kay ha iya ginbuhat han nakanhi hiya ha tuna. (Mateo 9:35; Markos 1:40-42; Juan 5:5-9) Niyan, waray na ‘umurukoy nga masiring: Ako may sakit.’
23. Kay ano nga an pagkabanhaw makakalipay han aton mga kasingkasing?
23 An nagkamatay nga mga hinigugma babanhawon nga may paglaom nga diri na gud mamamatay. Babanhawon an ngatanan nga nangangaturog ha kamatayon nga aada ha panumdoman han Dios. Ha pagkamatuod, “may pagkabanhaw . . . han mga magtadong ngan diri man magtadong.”
24. Ano an inaabat mo mahitungod han pagkinabuhi ha Paraiso ha tuna?
24 Urusahon gud nga tidaraon an naghuhulat hadton nagpili nga mahibaro mahitungod ha aton Harangdon nga Maglalarang, hi Jehova nga Dios, ngan mag-alagad ha iya! An tiarabot nga Paraiso dinhi ha tuna an karuyag sidngon ni Jesus han nagsaad hiya ha magburuhat hin maraot nga namatay ha iya sapit: “Mabunyog ka ha akon ngadto ha Paraiso.” (Lukas 23:43) Importante nga mahibaro kita hin dugang pa mahitungod kan Jesu-Kristo, nga pinaagi ha iya magigin posible ini ngatanan nga mga bendisyon.


c: text/html

text:
Politeismo
An politeismo amo an pagtoo ha labaw han usa nga mga diyos-diyos kalakip han ira teyolohiya ngan rituwal.
An Politeismo amo an tipo nga porma han reliyon han panahon han tumbaga ngan panahon han puthaw, kutob ha panahon han axial ngan an hinay hinay ngan pagdukwag han monoteismo o panteismo, ngan ateismo. Ini in maupay nga nahisurat ha makaagi nga relihiyon han Antiko Clasika, labi na an Griyego nga Politeismo ngan Romano nga Politeismo, ngan kahuman han pag-ubos han Clasika politeismo ha tribohanon nga mga relihiyon sugad han Aleman nga Politeismo ngan Slava nga Politeismo. Ini in nagpadayon ngadto ha kabag-ohan nga panahon ha mga nahigaraan sugad han Hinduismo, Buddhismo, Shintoismo, Tsino nga tuminongnong nga relihiyon, ngbp., ngan ginbanhaw ha kayanaan nga mga Neopaganismo ha kahuman han Kristiyano nga Katundan.
An politeismo in usa ka klase nga teismo. Ha sulod han teismo, ini in nagpapaluyo ha monoteismo, nga pagtoo hin usa ka diyos. An mga politeista in diri permi nag-aampo ha mga diyos-diyos hin papreho, perso poyde ini maging Henoteista, nga nagpapaurog ha pag-singba hin uusa nga partikular nga diyos. It iba nga politeista in poyde maging Kathenotheista, nga nagsisingba hin dirudilain nga mga diyos-diyos ha dirudilain nga panahon.
Sulod
Mga diyos-diyos ngan divinidad[igliwat | igliwat an pinagtikangan]
An mga diyos-diyos han mga politeismonon nga relihiyon in mga ahente hin mitolohiya, kun diin hira in ginpapagawas nga diri yana nga pagkatawo han durudako o guruguti nga kahimtang, nga may-ada tagsa-tagsa nga mga kabaroan, kinahanglan, karuyag ngan kaagi. Ini nga mga diyos-diyos hin agsob ginpapakita komo pareho ha tawo han ira mga kinaiya, pero may-ada kadugangan nga tagsa-tagsa nga mga gahom, kakayahan, nasabtan, o pagkita. An politeismo in diri malimpyo nga naibubulag tikang ha animisto nga mga panoohan nga kadam-an ada ha tuminong-nong nga relihiyon. An mga diyos-diyos han politeismo in ha kadam-an nga panhitabo hin aada ha gihataasi nga orden han padayon-padayon nga diri sugad ha aton o mga kalag, nga naglalakip han mga apoy, panulay, aswang nga lain pa. Ha kadam-an nga kaso, ini nga mga kalag hin ginbabahin ha langitnon o karat-an nga mga klase, ngan an panoohan nga aada ini nga mga butang hin diri karuyag signgon nga an ngatanan in ginsisingba.
Mga klase hin diyos-diyos[igliwat | igliwat an pinagtikangan]
Mga klase hin diyos-diyos nga agsob mabibilngan ha politeismo.
- Maghirimo nga diyos-diyos
- Kultura nga diyos-diyos
- Kamatayan nga diyos-diyos
- Kinabuhi-kamatayan-pagkabanhaw nga diyos-diyos
- Higugma nga diyos-diyos
- Iroy nga diyos-diyos
- Politiko nga diyos-diyos
- Langitnon nga diyos-diyos
- Diyos-diyos han adlaw
- Pilyo nga diyos-diyos
- Diyos-diyos han tubig
- Diyos-diyos han musika, arte, syensya o iba nga butang
Pinanbasaran[igliwat | igliwat an pinagtikangan]
Padugang nga barasahon[igliwat | igliwat an pinagtikangan]
- Assmann, Jan, 'Monotheism and Polytheism' in: Sarah Iles Johnston (ed.), Religions of the Ancient World: A Guide, Harvard University Press (2004), ISBN 0-674-01517-7, pp. 17–31.
- Burkert, Walter, Greek Religion: Archaic and Classical, Blackwell (1985), ISBN 0-631-15624-0.
- Greer, John Michael; A World Full of Gods: An Inquiry Into Polytheism, ADF Publishing (2005), ISBN 0-9765681-0-1
- Iles Johnston, Sarah; Ancient Religions, Belknap Press (September 15, 2007), ISBN 0-674-02548-2
- Marbaniang, Domenic Epistemics of Divine Reality Google Books (See Chapter 3 Empirical Epistemics of Divine Reality for philosophical analysis of polytheism)
- Paper, Jordan; The Deities are Many: A Polytheistic Theology, State University of New York Press (March 3, 2005), ISBN 978-0-7914-6387-1
- Penchansky, David, Twilight of the Gods: Polytheism in the Hebrew Bible (2005), ISBN 0-664-22885-2.
Mga sumpay ha gawas[igliwat | igliwat an pinagtikangan]
- An sanghiran hin mga Nahigaraan nga mga Politeista - APT, us'ka nakabase ha UK nga komundiad hin mga politeista.
- Pankanasoran Tuig han Politeismo Proyeko Pilosopikal nga nagpapadukwag hin hugpo-hugpo nga politeismo
- Politiesmo Integrasyonal

robotstxt: allowed

filter: keep


text:
José de San Martín
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
Hi José Francisco de San Martín y Matorras (Pebrero 25 1778 – Agosto 17 1850) usa nga Argentino nga heneral ngan primer nga namuno han malinamposon nga pakigbisog para hin independensya han mga salatan nga kanasoran han Salatan nga Amerika tikang han Espanya.
Upod kan Simón Bolívar ha amihanan, hi San Martín iginkikita nga usa han mga Libertadores han Hispano nga Salatan nga Amerika. Nasudnon nga bayani hiya han Argentina.
Iya Pamilya[igliwat | igliwat an pinagtikangan]
Natawo hi San Martín ha bungto han Yapeyú ha probinsya ha daplin han Salog Uruguay han Corrientes, Arhentina, nga hadto kolonya Espanyol (lakip han Virreinato han Río de la Plata). An iya amay hi don Juan de San Martín y Gómez natawo ha Villa de Cervatos de la Cueza, ha probinsya han Palencia, ha Espanya ngan amo an tenyente gobernador han departamento. Han iya nanay nga hi doña Gregoria Matorras, amo an umangkon hin conquistador han Chaco. Hi José de San Martín amo an manghod hin lima nga magburugto: María Elena, Manuel Tadeo, Juan Fermín Rafael ngan Justo Rufino.
Biyahe ngadto ha Espanya[igliwat | igliwat an pinagtikangan]
Han 1781, han 3 an edad ni San Martín, an iya pamilya nagbalhin tikang ha Yapeyú ngadto ha Buenos Aires. Sunod namalhin hira ngadto ha Espanya, pangadto ha Cádiz han Disyembre 6 han 1783. Hi San Martín nagtikang han iya pag-aram didto han Real Seminario de Nobles de Madrid y en la Escuela de Temporalidades de Málaga han 1786. Didto, nagtuon hiya hin Linatin, Pranses, Kinatsila, sayaw, dibujo, siday, esgrima, retórika, matemátika, kaagi ngan kasaysayan ug heyograpiya.
Ginkomisyon nga Ika-Duha nga Tenyente han 1793, ngan inmabot han ranggo nga Tenyente Koronel han 1808. Nag-away hiya upod han Espanyol nga army patok han Portugal, ha mga kolonya Africano, ngan patok gihapon han inbasyon han mga puwersa ni Napoleon I. Han 1812 nag-resign hiya tikang han Espanyol nga army ngan inmuli ha Argentina, nga diin iya ginhalad an iya mga serbisyo han mga puwersa rebolusyonaryo.
Rebolusyonaryo[igliwat | igliwat an pinagtikangan]
An gobyerno probisyonal nagtukod han Granaderos nga cavalry unit, nga amo an nagin gimaupayi-nga-natrain nga kusog militar han rebolusyon.
Hi San Martín namuno han mga rebelde patok han mga puwersa Espanyol ha ilarom ni Heneral José Zavala ha Pakig-away han San Lorenzo han Pebrero 3 1813, nga amo an nagin syahan nga pagdaog han Gyera Arhentino hin Independensya. Gintaga-an hiya han ranggo nga Heneral han gobyerno rebolusyonaryo. Ha sunod nga tuig, hiya an namuno han amihanan nga army nga nag-aandam hin bag-o nga invasyon han Alta Perú (yana Bolivya), in posisyon nga iya ginbiyaan agod magin gobernador han probinsya han Cuyo (nga yana amo an mga probinsya han Mendoza, San Juan, ngan San Luis), nga tikang diin, tinmabok hiya han Andes ngan ginsalakay an mga Royalista ha Chile ha pagtikang han 1817. Upod kan Bernardo O'Higgins, nagsulod hiya komo nagdaog han naliberar nga syudad han Santiago de Chile han Marso 17 1818.
Ha sunod, hi San Martín nag-atupag han mga buruhaton patok han Espanyol nga kusog ha Peru. Nag-andam hiya hin sobra duha ka tuig para hin pagsalakay pinaagi ha dagat. Katapos hin mga bulan hin mahinay nga pag-abante, nagdaog hiya dida han Pakig-away ha Pisco han Disyembre 6 1820. An Katsila nga Virrey nagprobar pag-negociar, pero kay tungod nga nadiri hiya hin kumpleto nga independensya, ginbaribad hiya ni San Martín.
Han Hulyo 9, 1821, Na-okupa ni San Martín an Lima, nga kapital han Peru Dako ini nga pagkawad-an para han mga Katsila nga puwersa. Han Hulyo 28 ginbotos hiya nga "Protector" han bag-o nga na-librar nga nasod. Han hini mismo nga tuig, gintukod niya an Biblioteca Nacional de Peru, nga iya gin-donar an iya mga koleksyon hin mga libro, ngan iya gindayaw an bag-o nga biblioteca o library nga "... usa han mga madali nga pamaagi han pagpasamwak han aton mga intelektwal nga mga kapulsanan". Gindeklara ni San Martín an independensya para han Peru tikang han Espanya han Disyembre 9 1824. Katapos han pagkatitirok han parliament han Peru, nag-iwas hiya han iya pamuno ha militar.
Han Hulyo 26 1822 nakigkita hiya kan Simón Bolívar ha Guayaquil agod magplano para han kabubwason han America Latina. An kadam-an han mga detalye hini nga pakigkita sekreto hini nga panahon, ngan ini amo in butang nga gindedebatehan han mga historiador. Mayda mga natuo nga an kan Bolívar diri pagkaruyag pakigsaro hin pamuno han mga gindugtong nga mga puwersa amo an nakapa-iwas kan San Martín tikang ha Perú ngan mag-ukoy komo mag-uruma ha Mendoza, Argentina. Mayda liwat lain nga teorya nga hi San Martín nag-uyon han kan Bolívar kusog ngan naglikay hin konfrontasyon.
Han 1824, katapos han kamatay han iya asawa nga hi Remedios de Escalada, nagbalhin iya ha Fransya upod han iya anak nga babaye nga hi Mercedes, nga diin inmukoy hiya han mga tuig nga nahabilin ha iya nga nagretiro ha Boulogne-sur-Mer.
An iya kataposan nga buhat ha Arhentina amo in pagkarawat hin hatag tikang han gobernador han Buenos Aires nga hi Juan Manuel de Rosas ngan pagbaribad hin pag-away dida han mga gyera sibil nga nakasamok han nasod.
Han 1880 gindara an iya mga nahabilin ngadto ha Buenos Aires ngan ginlubong ha Katedral han Buenos Aires.
Kitaa Gihapon[igliwat | igliwat an pinagtikangan]
- ΦIA – Usa nga fraternidad hin unibersidad ha Estados Unidos nga nagamit kan José de San Martín komo usa han mga "lima nga pillar" hini.
- Libertadores


text:
Zhu Rongji
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Zhu Rongji (Yinano nga Tsinino: 朱镕基; Minat-an nga Tsinino: 朱鎔基[1]; pinyin: Zhū Róngjī; Wade-Giles: Chu Jung-chi; natawo Oktubre 1, 1928 ha Changsha, Hunan) usa nga prominente nga Tsino nga politiko nga nag-alagad nga Alkalde ngan hefe han Partido ha Shanghai ha mga namumutnga han 1987 ngan 1991, ugsa hiya mag-alagad nga Sugbong-Premier ngan ha sunod an ikalima nga Premier han Kanan Katawhan Republika han Tsina tikang han Marso 1998 tubtob 2003.
Mga kasarigan[igliwat | igliwat an pinagtikangan]
- ↑ Tungod hin mga limitasyon han GB2312 nga set hin karakter, an iya ngaran agsob nga ginmawas nga 朱熔基. Diri nauyon hi Zhu hini ngan an iya ginpipili an sakto nga bersyon, 朱镕基.


text:
Tacloban City – Multa nga ka prisohan an penalty han mga ma talapas han curfew ordinance han Tacloban.
Ini an warning nga guin hatag ni Tacloban City Police Office Chief Senior Supt. Domingo Cabillan ha mga menor de edad ngan han mga kag anak hini nga ma talapas han mao nga ordinansa.
Tikang 10:00 PM ngadto ha 5:00 AM an curfew hours han mga menor de edad sumala pa kan Cabillan.
Hadton 2001 pa nahimo an curfew ordinace pero yana pala mahugot nga ipapatuman han mga otoridad kon deri pa nag pre presidente hi Mayor Duterte. isumat.com
Pamati han interview han isumat.com kan Tacloban Police Office Chief Sr. Supt.Domingo Cabillan.


text:
“PAGMAKUSOG DIDA HAN GINOO.” (Efeso 6:10) | Surat Pastoral para han Ika-tolo ka Tuig nga Pagdumdum han Bagyo Yolanda/Haiyan
Last Updated on Wednesday, 2 November 2016 10:57 Written by frneil Wednesday, 2 November 2016 10:43
Hinigugma nga Bungto han Dios:
An grasya ug kamurayaw han aton Ginoo Jesukristo!
1. Tolo katuig na an laglabay, naigo kita han Bagyo nga Yolanda ug damo pa nga lugar dinhi ha Visayas, ug nagdara ini hin makalilisang nga destruso ha aton mga panimalay, mga pakabuhian, mga uma, mga simbahan, mga kapilya, mga fasilidad han gobyerno, mga istraktura, ug damo pa. Labaw han ngatanan, damo nga mga kinabuhi in nawara ha kalit la ngan makaharadlok nga panhitabo. Ini ngatanan diri naton mahingangalimtan ug diri sadang naton hikalimtan.
2. Karuyag ko ipaabot ha iyo an akon pagsaludar tungod han iyo kamarig-on ug han ngatanan nga pagsakripisyo nga iyo iginpakita dida han aton hini-usa nga panalinguha agud kita makabangon tikang hin sugad nga makangingirhat nga trahedya. Natoo ako nga an aton madig-on nga pagtapod ug pagsarig sa Dios amo an naghatag ha aton hin paglaum ug inspirasyon basi kita magpadayon ug magtikang ngahaw tikang ha kawarayan.
3. Aton igin-aampo, ha espesyal nga paagi, adton ngada yana in padayon pa nga nagtatalinguha hin pagtukdaw ngahaw kahuman han nasabi nga kalamidad. Aton liwat padayon nga ig-ampo an aton hinigugma nga nagkamatay, ha aton pagdumdum han kahamili han ira mga kinabuhi, nga unta hira in makabiling hin kamurayaw didto han kanan Dios langitnon nga ginhadian.
4. Ngadto han mga pamilya nga hasta ngada yana in nag-uukoy pa dida hin mga “temporary shelters,” karuyag ko ipahimatngon ha iyo nga ha duha o tolo ka tuig, an iyo temporaryo nga mga urukyan in kinahanglan balyo-an basi magin madig-og para hin ano man nga tiarabot nga kalamidad. Sayod kita nga kadak-an han aton mga “temporary shelters” in hinimo tikang hin mga kahoy hin lubi (coco lumber). Tungod kay maaram man kita nga diri ini mailob hin mga bagyo nga sugad kakusgon hit Yolanda o Ruby, kaangayan la nga maghimo kita hin mga pamaagi agud makahimo kita hin mas marig-on pa nga mga puruy-anan.
5. Kinita naton nga bisan an mga banyaga nga mga tawo in mismo napa-usa han aton kamarig-on ug kamailobon ha butnga han Yolanda. Kundi aton liwat angay kitaon nga an aton pagtoo sa Dios amo an nakahimo nga mabaskog han aton tagsa nga kalugaringon, mga pamilya, ug mga komunidad ha luyo han mga dagoraot nga dara hit “climate change” (pagbag-o han panahon) sugad han Yolanda. Sanglit, aton pagmayoyoon ug padilaabon ini nga aton pagtoo. Aton pag-ukyan ug ipaangbit ini nga aton pagtoo ngadto hit iba. Kundi an kamabaskog in liwat nanginginahanglan nga magtindog kita hin mga balay ug istraktura nga mailob kontra hit mga super-typhoons, mga pagbaha, ug mga linog. Usa pa liwat nga panginahanglanon amo an pagpundar hin mga panginabuhian o mga pamaagi hin pangita hin kwarta nga mailobon ha butnga hin mga kalamidad.
6. Mayda liwat mga ayat han aton panahon yana nga kinahanglan naton pagburubligan sugad han masunod:
i. An pagpabalik ha normal han balanse han aton ecology
ii. An pagpanalipod han aton kalibungan
iii. An pagtanum hin damo pa nga kakahuyan ug hin mga tanaman ha aton palibot
iv. An pag-recycle han mga butang nga aton adlaw-adlaw nga ginagamit
v. An paggamit hin mga klase hin enerhiya nga diri nakakahatag hin polusyon ha aton kalibungan
vi. An pag-iban hin paggamit han aton mga ginkukuhaan hin enerhiya sugad han elekrisidad, krudo, ug iba pa pinaagi hin pag-ukoy hin simple nga mga kinabuhi
Pangatapusan
Ini nga ikatolo ka-tuig nga aton pagdumdum han Yolanda in diri unta magdara ha aton hin mga pagpasibaya. Kinahanglan mag-aghat ini ha aton hin dugang pa nga kaandam ug kama-binantayon han mga tigaman han panahon nga inupdan hin responsable ug igo nga paghibaro han mga butang. Sanglit gin-aabi-abi ko kamo hin pamati han mga notisya tikang han mga opisyal nga mga buhatan sugad han PAGASA mahiunong han lokasyon, agi-anan, kusog, ug ginbabana-bana nga epekto han mga bagyo, mga dulok o storm surges, ug iba pa nga mga kalamidad ug mga kadelikadohan. Sugad hit pakig-gyera nga waray mas malabaw pa kontra hit pagin madinaugon, ha panahon hit kalamidad, waray mas mahitatanding pa kontra hit pagin pirmi-andam.
An Birhen Maria, aton Iroy, pag-ampo unta para ha aton agud gawson kita han Dios ha ngatanan nga mga karat-an.
Dida han Ginoo,
+CRISPIN B. VARQUEZ, DD
Obispo han BoronganLearn More
“BE STRONG IN THE LORD” (Eph 6:10) | Pastoral Letter on the Third Anniversary of Super Typhoon Yolanda/Haiyan”
Last Updated on Wednesday, 2 November 2016 10:11 Written by frneil Wednesday, 2 November 2016 10:06
Beloved People of God:
Grace and peace of our Lord Jesus Christ!
1. Three years ago Super Typhoon Yolanda hit our area and many parts of the Visayas region, bringing horrific destruction on our homes, livelihood, farms, churches, chapels, government facilities, infrastructures, and others. Most of all, many lives were lost in one terror-stricken sweep. All of these we cannot and must not forget.
2. May I congratulate you all for the courage and sacrifices that you have shown in our common efforts to rise from the depths of such a tragedy. I believe it was our common faith and trust in God that gave us all the hope and the inspiration to live and move on.
3. We pray in a special way for those who are still in the process of recovery. And, without diminishing the memory of their lives, let us continue to pray for our beloved dead that they may find peace in God’s heavenly kingdom.
4. Please allow me to address the families who are still living in temporary shelters. In two or three years your temporary homes need replacements that are stronger against any possible emergency. I am deeply concerned that these shelters are built mostly of coco lumber. Seeing how obviously helpless these shelters are against another Yolanda or Ruby, I urge you to find suitable remedies to your homes that need them.
5. We all have seen how even foreigners were awed by our resilience after Yolanda. But we must all acknowledge the fact that our faith in God has made individuals, families and communities resilient in the aftermath of climate change disasters like Yolanda. Therefore, let us treasure and keep our faith burning. To do so we must live and share that faith with others. Resilience also requires us to build houses and infrastructures able to stand against super typhoons, flooding and earthquakes. Equally important, we must cultivate livelihoods and sources of income resilient to calamities, that is, we must be able to support our families despite acts of nature beyond our control.
6. There are other challenges we must hurdle together:
i. the restoration to normalcy of our ecological order;
ii. the protection and conservation of our environment;
iii. planting of trees and the greening of our surroundings;
iv. reuse and recycling of goods and products;
v. continuing and better use of renewable energy; and
vi. reduction of energy consumption through austere and simple
lifestyle.
Conclusion
The third anniversary of Yolanda cannot lead us to complacency. It should and must lead us to watchfulness and preparedness marked by informed resilience. In this regard I urge everyone to be ever attentive to official news and information sources, such as PAG-ASA on crucial details as the location, path, strength and projected effects of typhoons, storm surges (tidal waves) and other calamities or emergencies. If there is no substitute to victory in war, neither is there any substitute to preparedness in any emergency.
May Mary, our Mother, intercede for our deliverance from all evil.
Yours in the Lord,
+CRISPIN B. VARQUEZ, DD
Bishop of BoronganLearn More
“BUHATA GUD AN TAMA UG MATADONG HA ATUGANGAN HAN IMO DIOS”
Last Updated on Friday, 29 November 2013 11:22 Written by admin Friday, 29 November 2013 11:22
Surat Pastoral Hiunong han Kahimtang Kahuman han Super Typhoon Yolanda
Hinugugma nga bungto han Dios:
Baraan nga takna ha iyo ngatanan!
Ikaduha na ini nga Surat Pastoral nga akon iginpapadara ha iyo tungod han aton yana kahimtang kahuman han Super Typhoon Yolanda. Aanhi kita yana hin kahimtang nga diri normal. Damo han aton mga kabugtuan labi na ha Sur nga bahin han Diyosesis ug probinsya han Eastern Samar in padayon nga waray pagkaon, tubig nga maiinom, balay o atop nga masisirongan, medisina, gasolina o diesel. Ha kabug-osan waray pa kita kuryente ug diri pa gud natutuhay an aton mga paagi ha komunikasyon, labi na an pagtaga signal ha cell phone, ATM ha bangko, ngan sugad man an iba pa nga serbisyo ha aton mga pagkinahanglan. Kita ngatanan naabat gud hin dako nga kakulangan.
Ha akon katungdanan pagin iyo Obispo ug ha ngaran han aton pagkamagburugto, nakikiusa ako ha iyo, labi na ha ngatanan nga mga biktima. Ha ngaran han aton pagka tawhanon ug, labi na, han aton pagka sumusunod ni Cristo, ayaw kita hingalimot nga aton obligasyon an pagpakita ug pagpa-abat han pagkamaupay ha pulong nga ha buhat ha ngatanan.
Kundi diri ako mag-aalang pagsumat ha iyo han akon kasubo hadton mga nanhitabo ug nanhihitabo nga pagsingabot hin pipira nga mga nagnenegosyo ug nagpapakabuhi hini nga panahon hin trahedya. May-ada ha ira, mga tawo o kumpanya, an nasukot o namamaligya nga lapos kaupay ha tama ug kaangayan hin mga pagkaon, maiinom nga tubig, gasolina, pamasahi ha mga sarakyan, mga gamit ha pangisda, pag-uma ug pagbalay o pag-ayad hin balay. Ayaw kita hingalimot nga diri la ini supak han mga sugo sa Dios. Supak pa ini han tinuod nga katuyuanan han pagnegosyo ug pagpakabuhi. Diri kita nagnenegosyo para la ha pagganansya. Nagnenegosyo ug nagpapakabuhi kita para han pagpakaupay han aton pagkatawo. An nakakaraot ug nakakatalumpigos han igkasitawo nakakadaot labi na gud had pagkatawo han tawo nga nagbubuhat hini. Ha luyo nga bahin, kon mga tawo nga ginsisirbihan o customers naghihingaupay, an mga negosyante ug nagpapakabuhi na-asenso han ira pagkatawo ug, labaw han ngatanan, han ira pagka Cristiyano.
Ini nga panahon hin krisis usa liwat ini nga higayon nga kita magpahayag nga kita natubo ha aton pagkatawo ngan pagka tinun-an ni Cristo. Singabot kita hini nga panahon hin paghunahuna ug pagbuhat han aton maibubulig han aton igkasitawo nga nagsasakit, diri hin paghika ganansya nga nakakatalumpigos labi na han mga biktima. Bendisyonan unta kita han aton mahigugmaon nga Dios nga diri nagpapasibaya ug matinumanon han iya paghigugma ha aton bisan ha panahon hin trahedya.
Tugwayan unta kita ngan ig-ampo nga dayuday han aton Baraan nga Iroy, an Mahal nga Birhen Maria.
An iyo Obispo ug Bugto kan Cristo
+ CRISPIN B. VARQUEZ, DD
Obispo han Borongan
November 23, 2013Learn More


text:
Seattle
An Seattle ( /siˈætəl/) usa nga Katundan nga Labnasan nga puerto hin kadagatan nga syudad ngan an lingkoranan han Kondado han King. Upod hin ginbanabana nga 684,451 ka molupyo hadton 2015[update],[1] an Seattle amo an gidako-i nga syudad ha estado han Washington ngan han Pasipiko nga Kanawayan nga rehiyon han Amihan nga Amerika. Han Hulyo 2013 amo ini an gimalaksihi-nga-natubo nga syudad han Estados Unidos,[2] ngan nagpabilin dida han igbaw nga lima han Mayo 2015 nga mayda panuigon nga pagtubo hin 2.1%.[3] An Seattle nga metropolitano nga kahaluag hin mga 3.7 ka milyon nga mulupyo amo an ika-15 nga gidako-i nga metropolitano nga kahaluag han Estados Unidos.[4] Nahamutang an syudad dida hin isthmus ha butnga han Puget Sound (usa nga inlet han Kalawdan Pasipiko) ngan Danaw Washington, mga 100 miles (160 km) ha salatan tikang han Canada–United States border. Usa ini nga dako nga ganghaan hin negosyo ha Asya, an Seattle amo an ikatulo nga gidakoi nga puerto ha Amihan nga Amerika ha pagdumara hin kontainer hadton 2015[update].[5]
Mga kasarigan[igliwat | igliwat an pinagtikangan]
- ↑ Ipakita an sayop: Invalid
tag; no text was provided for refs named
CensusEstimate
- ↑ Balk, Gene (Mayo 22, 2014). Census: Seattle is the fastest-growing big city in the U.S.. Seattle Times.
- ↑ Balk, Gene (Mayo 21, 2015). Seattle no longer America’s fastest-growing big city. Seattle Times.
- ↑ Estimates of Population Change for Metropolitan Statistical Areas and Rankings: July 1, 2010 to July 1, 2013. United States Census Bureau. Retrieved on Hunyo 14, 2013.
- ↑ Seaport Statistics. Port of Seattle. Retrieved on Enero 2016.


text:
Antropolohiya
An antropolohiya (tikang han Griyego nga pulong άvθpwπoς, "tawo" o "persona") amo an pag-aram hin katawhan (kitaa iton genus nga Homo). Ini nga larangan hin pag-aram pankabug-osan o holistiko ha duha nga paglantaw: nahanunungod ini han ngatanan nga katawhan ha tanan nga panahon ngan tanan nga mga larangan o dimensyon han katawhan. Usa nga primarya nga pagkaiba hiton antropolihiya tikang hiton iba nga humanistiko nga mga disiplina amo an enfansis han pagkumpara ha mga dirudilain nga kultura. Pero ini nga pagkakaiba, nagtitika kontroberysal ngan gindidinebatehan, ug iton mga pamaagi ha antropolohiya ginagamit na yana han pag-aram hin usa nga sosyudad/grupo.
Ha Norteamerica, iton "antropolohiya" ginbahin ngadto hin upat nga larangan o sub-disiplina:
- pisikal nga antropolohiya o biolohikal nga antropolohiya, nga mahitungod han pamatasan hiton primate, ebolusyon han katawhan, osteolohiya, forensika ngan genetiko han populasyon;
- kultural nga antropolohiya, (tinatawag nga sosyal nga antropolohiya ha United Kingdom ngan yana ha panalagsa-on tinatawag nga sosyu-kultural nga antropolohiya). Lakip ha mga larangan nga gin-aadman hit mga kultural nga antropolohista cultural anthropologists an mga sosyal nga network, diffusion, sosyal nga pamatasan, ka-urupod nga mga pattern, pamalaod, politika, ideolohiya, relihiyon, mga pagtuo, mga pattern ha paghimo ngan pagkonsumo, pagbalyo, sosyalisasyon, gender, ngan iba nga mga ekspresyon hin kultura, nga mayda dako nga enfasis han ka-importante han fieldwork o pag-obserbar-hin-partisipante (i.e pag-ukoy upod han sosyal nga grupo nga gin-aadman hin maiha-ay nga takna);
- lingguwistiko nga antropolohiya, nga nag-aaram han kaibahan ha yinaknan ha panahon ngan lugar, an mga sosyal nga paggamit hin yinaknan, ngan an relasyon han yinaknan ngan kultura; ngan
- arkeyolohiya, nga nag-aaram han materyal nga mga nahabilin hin mga sosyudad hin katawhan. It arkeyolohiya mismo gintatratar nga bulag (pero nahanunungod) nga larangan ha iba nga bahin han kalibutan, bisan kon harani ini han antropolohiya nga larangan han kultura materyal, nga nahanunungod han mga butang nga pisikal nga ginhimo o gin-gamit ha yana o kasanhi nga grupo komo paagi hin pag-aram o pag-entyende han mga kultural nga mga kaupayan (value) hini.
Ha mga yana nga panahon, mayda pira nga mga programa nga antropolohiya nga nagbahinbahin hini ngadto hin duha, usa nga naghahatag hin enfasis han humanities ngan teorya kritikal, iton usa naghahatag hin enfasis ha mga syensyas naturales ngan empirikal nga pag-obserba.


text:
Pamiling ug panginsayod han kamatuoran ha kalarakan
An Pamiling ug Panginsayod han Kamatuoran ha Kawarayan[1] o pamiling ug panginsayod han kamatuoran ha kalarakan amo an paggamit han astronomo ngan teknolohiya para mamiling hin baton ngan maningsayod ha gawasnon nga kalarakan.
Mga Kasarigan[igliwat | igliwat an pinagtikangan]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 443. Amo ini an iya paghubad han iningles nga "space explorations and discoveries"


text:
Papa Gregorio XIII
Hi Papa Gregorio XIII (7 Enero 1502 – 10 Abril 1585), natawo nga Ugo Boncompagni, amo an Papa tikang han 1572 tubtob 1585. Kilalado hiya han pagkomisyonar ngan an ginkuhaan hin ngaran han Gregoriano nga kalendaryo, nga nagpapabilin ha yana nga amo an ginkarawat ha kanasoran nga sibil nga kalendaryo kutob yana.
Han panahon han iya pagkapapa, nagpadukwag hi Gregorio hin mga kultural nga pagpatronar nga nahanungod ha iya pagkapapa. Ginpakusog niya in damo nga mga envoy hin singbahan ngan diplomatiko ha Asya, ha mga kapurupod-an han Hapon ngan han Pilipinas. Hiya gihapon an syahan nga Papa nga naghatag han Inmakulada nga Konsepsyon komo Patrona han Kapurupod'an Pilipinhon dida han 9 han Pebrero 1579.


text:
TACLOBAN CITY - Guin pasakahan na hin kaangayan nga kaso an walo nga miyembro han "Acetylene Gang" nga naaresto dida han gab-i han kapaskuhan ha syudad han Ormoc .
Sumala kan Police Inspector Shebert Alvin Machete han Ormoc Police Station 1, ini nga walo nga miyembro han "acetylene gang" in mga taga Baguio City ngan Mountain Province.
Dugang pa ni Machete, nga an modus operandi hini nga grupo amo an paghimu hin tunnel agud magpakasulod ha mga pawnshop, banko ngan mga dako nga establiyemento.
Guin kilala naman an lider han grupo ha ngaran nga "Ricky Paquios" pero pakyas an grupo nga makagbuhat hin operasyon tungod nga nahisakban man ini han Ormoc PNP.
Ha pagkayan guin kakaptan an walo nga miyembro han "Acetylene Gang" ngan naka lock up ha Ormoc Police Station 1.
Boluntaryo naman nga sumurender an mga suspek ngan waray natabo nag kumusyon ha mao nga pag-aresto.
Nahisabutan nga nag-eedad 30 kutob 40- anyos an mga miyembro han "Acetylene Gang."
Source : Bombo Radyo


text:
KAPITULO OTSO
Ano an Ginhadian han Dios?
Ano an iginsusumat ha aton han Biblia mahitungod han Ginhadian han Dios?
Ano an pagbubuhaton han Ginhadian han Dios?
San-o tutumanon han Ginhadian an kaburut-on han Dios dinhi ha tuna?
1. Ano nga bantogan nga pag-ampo an uusisahon yana?
MINILYON nga mga tawo ha bug-os nga kalibotan an pamilyar han pag-ampo nga tinatawag han damu nga mga tawo nga Amay Namon, o Pag-ampo han Ginoo. Ini nga mga ekspresyon nagtutudlok ha bantogan nga pag-ampo nga iginhatag ni Jesus mismo sugad nga modelo. Makahuluganon gud ito nga pag-ampo, ngan an paghisgot ha nangunguna nga tulo nga pangamuyo hito mabulig ha imo nga mahibaro hin dugang pa mahitungod ha kon ano gud an igintututdo han Biblia.
2. Ano an tulo han mga butang nga igintutdo ni Jesus ha iya mga disipulo nga ig-ampo?
2 Ha tinikangan hini nga modelo nga pag-ampo, gintutdoan ni Jesus an iya mga mamarati: “Busa, mag-ampo kamo sugad hini nga paagi: Amay namon, nga aada ka ha langit, gindadayaw an imo ngaran; kumanhi an imo ginhadian. Matuman an imo pagburut-an, sugad ha langit, amo man ha tuna.” (Mateo 6:9-13) Ano an kahulogan hinin tulo nga pangamuyo?
3. Ano an kinahanglan hibaroan naton mahitungod han Ginhadian han Dios?
3 Damu na an aton hinbaroan mahitungod han ngaran han Dios, nga Jehova. Ngan ginhisgotan na naton an mahitungod han kaburut-on han Dios
KON ANO AN GINHADIAN HAN DIOS
4. Ano an Ginhadian han Dios, ngan hin-o an Hadi hito?
4 An Ginhadian han Dios usa nga gobyerno nga gintukod ni Jehova nga Dios nga may-ada Hadi nga iya pinili. Hin-o an Hadi han Ginhadian han Dios? Hi Jesu-Kristo. Sugad nga Hadi, hi Jesus mas gamhanan kay ha ngatanan nga mga tawo nga magmarando ngan tinatawag hiya nga ‘an Hadi han mga hadi, ngan Ginoo han mga ginoo.’ (1 Timoteo 6:15) May-ada hiya gahum ha pagbuhat hin mas damu gud nga kaopayan kay ha bisan hin-o nga tawo nga magmarando, bisan pa an pinakamaopay ha ira.
5. Tikang diin, ngan ha ano magmamando an Ginhadian han Dios?
5 Tikang diin magmamando an Ginhadian han Dios? Bueno, hain ba hi Jesus? Sigurado nga nahinunumdoman mo an imo hinbaroan nga ginpatay hiya ha pasakitan nga kahoy, ngan katapos ginbanhaw hiya. Waray pag-iha katapos hito, sinaka hiya ngadto ha langit. (Buhat 2:33) Kon sugad, didto nahimumutang an Ginhadian han Dios
6, 7. Kay ano nga hi Jesus an pinakamaopay nga Hadi?
6 Kay ano nga hi Jesus an pinakamaopay nga Hadi? An usa nga rason, hiya diri gud mamamatay. Ha pagtanding kan Jesus ha tawhanon nga mga hadi, tinatawag hiya ha Biblia nga “amo la an diri mamaratyon, nga nag-uukoy ha kalamrag nga diri gud sadang hiranian.” (1 Timoteo 6:16) Nangangahulogan ini nga an ngatanan nga mag-opay nga ginbubuhat ni Jesus magpapabilin ha kadayonan. Ngan magbubuhat gud hiya hin urusahon ngan mag-opay nga mga butang.
7 Tagda ini nga tagna han Biblia mahitungod kan Jesus: “An espiritu ni Jehova mahugdon dida ha iya, an espiritu han kinaadman, ngan han sarabotan, an espiritu han kasaragdonan ngan han gahum, an espiritu han hibaro ngan han kahadlok kan Jehova. Ngan an iya kalipay maaada ha kahadlok kan Jehova; ngan hiya diri maghuhukom sumala han hikikit-an han iya mga mata, diri man mahatag hin kahusayan sumala han hinbabatian han iya mga talinga; kondi pinaagi han katadongan hiya maghuhukom han mga kablas, ngan mahatag hin husay pinaagi han kaangayan para ha mga maaghop ha tuna.” (Isaias 11:2-4) Ipinapakita hito nga mga pulong nga hi Jesus magigin matadong ngan mapinairon nga Hadi ha mga tawo dinhi ha tuna. Karuyag mo ba nga magkaada hin magmarando nga pariho hito?
8. Hin-o an magmamando kaupod ni Jesus?
8 Iini an usa pa nga kamatuoran mahitungod han Ginhadian han Dios: Hi Jesus diri magmamando nga nag-uusahan. May-ada hiya mga igkasi-magmarando. Pananglitan, hi apostol Pablo nagsiring kan Timoteo: “Kon kita mag-ilob, maghahadi man kita upod niya.” (2 Timoteo 2:12) Oo, hi Pablo, hi Timoteo, ngan an iba pa nga mga magtinumanon nga ginpili han Dios magmamando kaupod ni Jesus ha langitnon nga Ginhadian. Pira kadamu an magkakaada hito nga pribilehiyo?
9. Pira kadamu an magmamando upod ni Jesus, ngan kakan-o nagtikang an Dios pagpili ha ira?
9 Sugad han iginpatin-aw ha Kapitulo 7 hini nga libro, hi apostol Juan tinagan hin bisyon diin hinkit-an niya “an Kordero [hi Jesu-Kristo] nga natukdaw ha Bukid nga Sion [an iya hadianon nga katungdanan ha langit], ngan upod niya an usa ka gatos, kap-atan kag upat ka yukot, nga hira may ngaran niya, ngan han iya Amay, nga ipinanurat dida ha ira mga agtang.” Hira hin-o ito nga 144,000? Hi Juan mismo nagsusumat ha aton: “Ini hira amo an nagsusunod ha Kordero bisan diin hiya kadto. Ini hira amo an mga tinubos tikang ha mga tawo, nga magin siyahan nga mga bunga ngadto ha Dios ngan ha Kordero.” (Pahayag 14:
10. Kay ano nga mahigugmaon an paghikay nga magmando ha katawohan hi Jesus ngan an 144,000?
10 Mahigugmaon gud an paghikay nga magmando ha katawohan hi Jesus ngan an 144,000. Tungod ini kay maaram hi Jesus kon mationan-o an pagin usa nga tawo ngan pag-antos. Hi Pablo nagsiring nga hi Jesus diri usa nga “diri sadang makahimo hin pagbati ha aton mga kakurian; kondi hiya man ginsulay ha ngatanan nga paagi sugad ha aton, kondi waray sala.” (Hebreo 4:15; 5:8) An iya mga igkasi-magmarando nag-antos ngan nag-ilob liwat sugad nga mga tawo. Dugang pa, pinangalimbasogan nira nga malamposan an pagkadiri-hingpit ngan gin-ilob an ngatanan nga klase hin sakit. Sigurado nga masasabtan nira an mga problema nga inaatubang han mga tawo!
ANO AN PAGBUBUHATON HAN GINHADIAN HAN DIOS?
11. Kay ano nga hi Jesus nagsiring nga sadang ig-ampo han iya mga disipulo nga matuman an kaburut-on han Dios ha langit?
11 Han nagsiring hi Jesus nga sadang ig-ampo han iya mga disipulo nga kumanhi an Ginhadian, nagsiring liwat hiya nga sadang nira ig-ampo nga matuman an kaburut-on han Dios “sugad ha langit, amo man ha tuna.” An Dios aadto ha langit, ngan an iya kaburut-on pirme ginbubuhat didto han matinumanon nga mga anghel. Kondi, ha Kapitulo 3 hini nga libro, hinbaroan naton nga usa ka maraot nga anghel an waray na magbuhat han kaburut-on han Dios ngan ginsulay niya hi Adan ngan hi Eva nga makasala. Ha Kapitulo 10, damu pa an aton hibabaroan kon ano an igintututdo han Biblia mahitungod hiton maraot nga anghel, nga kilala naton sugad nga hi Satanas nga Yawa. Hi Satanas ngan an mga anghel nga espirituhanon nga mga linarang nga nagdesisyon ha pagsunod ha iya
12. Ano nga duha nga importante nga hitabo an iginsasaysay ha Pahayag 12:10?
12 An masunod nga matagnaon nga mga pulong nagsasaysay kon ano an mahitatabo: “Hinbatian ko an daku nga tingog ha langit, nga nasiring: Niyan inabot na an kaluwasan, ngan an kagamhanan, ngan an ginhadian han aton Dios, ngan an gahum han iya Kristo: kay an mga parasumbong han aton mga kabugtoan [hi Satanas] pinanhulog na, adto nga nagsusumbong ha ira ha atubangan han aton Dios ha adlaw ngan gab-i”! (Pahayag 12:10) Natigamnan mo ba an duha nga importante hinduro nga hitabo nga iginsaysay hito nga bersikulo han Biblia? Siyahan, nagtikang magmando an Ginhadian han Dios pinaagi kan Jesu-Kristo. Ikaduha, iginhulog hi Satanas tikang ha langit nganhi ha tuna.
13. Ano an resulta han paghuloga kan Satanas tikang ha langit?
13 Ano an mga resulta hiton duha nga hitabo? Mahitungod han nahitabo ha langit, aton mababasa: “Busa magkalipay kamo, mga langit, ngan kamo nga nag-uukoy dida.” (Pahayag 12:12) Oo, an matinumanon nga mga anghel ha langit nagkakalipay tungod kay hi Satanas ngan an iya mga demonyo waray na didto, salit an ngatanan nga aadto ha langit matinumanon kan Jehova nga Dios. Bug-os ngan waray kataposan an kamurayawan ngan pagkaurosa didto. An kaburut-on han Dios gintutuman na ha langit.
14. Ano an nahitatabo tungod kay iginhulog na hi Satanas nganhi ha tuna?
14 Kondi, kumusta man an tuna? An Biblia nasiring: “Kairo han tuna ngan han dagat: kay an Yawa linusad ha iyo, nga may daku nga kasina, kay hinbaroan niya nga halipot na la nga oras iton iya pag-ukoy.” (Pahayag 12:12) Hi Satanas nasisina han paghuloga ha iya tikang ha langit ngan tungod kay halipot na la an iya panahon nga nahibibilin. Ha iya kasina, ginpapahinabo niya an kasakitan, o “kairo,” dinhi ha tuna. Damu pa an mahibabaroan naton mahitungod hito nga “kairo” ha masunod nga kapitulo. Kondi samtang ginhuhunahuna ito, mahimo kita magpakiana, Paonan-o tutumanon han Ginhadian an kaburut-on han Dios dinhi ha tuna?
15. Ano an kaburut-on han Dios para ha tuna?
15 Hinumdumi kon ano an kaburut-on han Dios para ha tuna. Hinbaroan mo an mahitungod hito ha Kapitulo 3. Ha Eden, ipinakita han Dios nga kaburut-on niya nga ini nga tuna magin paraiso nga puno hin diri-namamatay, magtadong nga mga tawo. Ginsulay ni Satanas hi Adan ngan hi Eva nga makasala, ngan nakaapekto ito ha katumanan han kaburut-on han Dios para ha tuna kondi waray makagbag-o hito. Katuyoan pa gihapon ni Jehova nga “an mga magtadong makakapanunod han tuna, ngan maukoy hira dida hin waray kataposan.” (Salmo 37:29) Ngan tutumanon ito han Ginhadian han Dios. Ha ano nga paagi?
16, 17. Ano an iginsusumat ha aton han Daniel 2:44 mahitungod han Ginhadian han Dios?
16 Hunahunaa an tagna ha Daniel 2:44. Didto aton mababasa: “Ha mga adlaw hito nga kahadian an Dios ha langit magpapabangon hin usa nga ginhadian, nga diri gud magugunaw, diri man an kagamhanan hini itatapod ha iba nga katawohan; kondi ini magpipinitpinit ngan mag-aanaw hini ngatanan nga ginhadian, ngan ini matindog ha kadayonan.” Ano an iginsusumat hini ha aton mahitungod han Ginhadian han Dios?
17 Siyahan, nagsusumat ito ha aton nga an Ginhadian han Dios ipapahamutang “ha mga adlaw hito nga kahadian,” o samtang naeksister pa an iba nga mga ginhadian. Ikaduha, nagsusumat ito ha aton nga an Ginhadian magpapadayon ha waray kataposan. Diri ito masasakop ngan masasaliwnan hin iba nga gobyerno. Ikatulo, nasasabtan naton nga magkakaada girra butnga han Ginhadian han Dios ngan han mga ginhadian hini nga kalibotan. An Ginhadian han Dios an magdadaog. Ha kataposan, ito la an magigin gobyerno han katawohan. Ngan an mga tawo magpapahimulos han gimaopayi nga pagmando nga maieksperyensyahan pa la nira.
18. Ano an tawag ha ultimo nga girra han Ginhadian han Dios ngan han mga gobyerno hini nga kalibotan?
18 Damu an iginsasaysay han Biblia mahitungod hiton ultimo nga girra butnga han Ginhadian han Dios ngan han mga gobyerno hini nga kalibotan. Pananglitan, nagtututdo ito nga samtang nagtitikahirani an kataposan, an magraot nga mga espiritu magpapasamwak hin mga buwa basi limbongan an “mga hadi ha bug-os nga kalibotan.” Ha ano nga katuyoan? “Ha pagtirok ha ira [mga hadi] ngatanan ngadto ha pakig-away ha daku nga adlaw han Dios, nga Makagarahum.” An mga hadi ha tuna pagtitirukon ngatanan ngadto ha “usa nga lugar nga ginngangaranan ha Hebreohanon nga Armagedon.” (Pahayag 16:
19, 20. Ano an nakakaulang ha katumanan han kaburut-on han Dios dinhi ha tuna yana mismo?
19 Ano an tutumanon han Ginhadian han Dios pinaagi han Armagedon? Hunahunaa utro an mahitungod han kaburut-on han Dios para ha tuna. Katuyoan han Dios nga an tuna mapuno hin magtadong, hingpit nga mga tawo nga nag-aalagad ha iya ha Paraiso. Ano an nakakaulang hito nga mahitabo yana mismo? Siyahan, magpakasasala kita, ngan nagkakasakit kita ngan namamatay. Kondi, hinbaroan naton ha Kapitulo 5 nga hi Jesus namatay para ha aton basi mahimo kita mabuhi ha waray kataposan. Bangin nahinunumdoman mo an mga pulong nga iginrekord ha Ebanghelyo ni Juan: “An Dios naghigugma gud han kalibotan, nga iya iginhatag an iya bugtong nga Anak, basi nga an ngatanan nga natoo ha iya, diri mawara, kondi mamay kinabuhi nga waray kataposan.”
20 May-ada usa pa nga problema
21. Paonan-o tutumanon han Ginhadian an kaburut-on han Dios dinhi ha tuna?
21 Katapos han Armagedon, an katawohan mamandoan han usa la nga gobyerno, an Ginhadian han Dios. Bubuhaton hito nga Ginhadian an kaburut-on han Dios ngan magdadara hin makalilipay nga mga bendisyon. Pananglitan, pagwawad-on hito hi Satanas ngan an iya mga demonyo. (Pahayag 20:1-3) Gagamiton an gahum han halad ni Jesus basi an matinumanon nga mga tawo diri na magkakasakit ngan mamamatay. Lugod, ilarom han pagmando han Ginhadian hira mahimo na mabuhi ha waray kataposan. (Pahayag 22:1-3) An tuna magigin paraiso na. Hito nga paagi tutumanon han Ginhadian an kaburut-on han Dios dinhi ha tuna ngan pagbabaraanon hito an ngaran han Dios. Ano an kahulogan hini? Nangangahulogan ini nga ha kataposan, ilarom han Ginhadian han Dios an ngatanan nga buhi magpapasidungog ha ngaran ni Jehova.
SAN-O MAGIOS AN GINHADIAN HAN DIOS?
22. Kay ano nga maaram kita nga an Ginhadian han Dios waray umabot han hi Jesus nakanhi pa ha tuna o katapos gud banhawon hiya?
22 Han ginsugo ni Jesus an iya mga sumurunod nga mag-ampo nga, “Kumanhi an imo ginhadian,” matin-aw nga an Ginhadian waray pa umabot hito nga panahon. Inabot ba ito han sinaka hi Jesus ngadto ha langit? Waray, tungod kay hi Pedro ngan hi Pablo pariho nagsiring nga katapos banhawon hi Jesus, an tagna ha Salmo 110:1 natuman ha iya: “Hi Jehova siniring ngadto ha akon Ginoo: Lingkod ikaw dida ha akon too nga kamot, tubtob nga an imo mga kaaway magin turumbanan han imo tiil.” (Buhat 2:32-34; Hebreo 10:
Ilarom han pagmando han Ginhadian han Dios, matutuman an kaburut-on han Dios ha tuna sugad han ha langit
23. (a) Kakan-o nagtikang magmando an Ginhadian han Dios? (b) Ano an paghihisgotan ha masunod nga kapitulo?
23 Tubtob san-o? Durante han ika-19 ngan ika-20 ka siglo, hinay-hinay nga nasabtan han sinsero nga mga estudyante han Biblia nga an panahon han paghulat matatapos ha 1914. (Mahitungod hini nga petsa, kitaa an Apendise, pahina 215-18.) An mga hitabo ha kalibotan nga nagtikang han 1914 nagpapamatuod nga husto an pagsabot hinin sinsero nga mga estudyante han Biblia. An katumanan han tagna han Biblia nagpapakita nga han 1914, hi Kristo nagin Hadi ngan an langitnon nga Ginhadian han Dios nagtikang magmando. Salit, nagkikinabuhi na kita yana ha “halipot na la nga oras” nga nahibibilin para kan Satanas. (Pahayag 12:12; Salmo 110:2) May pagkasigurado nga makakasiring liwat kita nga diri na mag-iiha, an Ginhadian han Dios magios na basi matuman an kaburut-on han Dios dinhi ha tuna. Makalilipay ba para ha imo ini nga mga sumat? Natoo ka ba nga totoo ito? An masunod nga kapitulo mabulig ha imo nga masabtan nga igintututdo gud ini han Biblia.
MAHIBARO HIN DUGANG PA
Paghangyo hin Libre nga Pag-aram ha Biblia
Kay Ano nga Kinahanglan Pag-adman an Biblia?
Ginbabaton han Biblia an importante nga mga pakiana han minilyon nga tawo ha bug-os nga kalibotan. Karuyag mo ba liwat mahibaro?


text:
“AYAW LA TINDOG, KUNDI ATO!”
Ma-tolo na ka-bulan an naglabay tikang han umabot hi Yolanda, kundi presko pa kaupay an hinumduman han iya dara nga makalilisang nga destroso. Nadulot gud ini ha mga hunahuna han ngatanan diri la tungod han ka-grabe o kahalu-ag han naalakbatan kundi labi na tungod kay an sugad nga talagsa-on nga eksperyensya in naka bay-og ug nakapukan pa ngani hin mga ginkakaptan nga mga seguridad, mga panlantaw, mga inop, ug mga ginlalauman ha kinabuhi.
Tinuod damo an binulig ha aton nga aton igkasi-Estehanon o Pilipino ug damo liwat nga mga tikang ha langyaw nga mga nasud kahuman la han bagyo. Tikang han Yolanda ngada yana, nagin oportunidad an sugad nga kalamidad agud kitaon an mga kaupayan ug pati na liwat mga karat-an han tagsa nga mga kasingkasing han tawo.
Kon kinita an labis nga kamahinatagon, kinita liwat an mga buhat hin kahakog ug kahalot. Kon kinita an pagburubligay, kinita liwat an kamaki-kalugaringon ug pag-singabot han iba. Kon kinita an kamailobon ug kamaduruto, kinita liwat an kahubya hin pipira ug an pag-abusar han mga iginhahatag nga mga tambulig ha ira.
Sanglit, tinuod nga kinahanglan, diri la tumindog kundi kunta umato liwat—kontra han kawaray paglaum, kawaray pagpaid, kawaray paghingita hin pagbulig pagtalwas han aton mga kalugaringon, kawaray pag-ilob…
Siring han Darahonon han mga kalagasan, puydi in usa nga karabaw pagdanason ngadto han sapa kundi diri hiya mapipirit hin pag-inom… Ngan kon yana nakita kita nga nagbuburublig in damo nga mga tawo agud kita in maka-bangon ngahaw, an pakiana: Magkakamay-ada ba liwat kita kaisog hin pag-ato hadton mga nakaka-ulang han aton pagtindog ngahaw?


text:
Maghirilom nga Kasahiran han Partido Komunista han Tsina
An Maghirilom nga Kasahiran han Partido Komunista han Tsina (Yinano nga Tsinino: 中国共产党中央委员会总书记; Minat-an nga Tsinino: 中國共產黨中央委員會總書記; pinyin: Zhōngguó Gòngchǎndǎng Zhōngyāng Wěiyuánhuì Zǒngshūjì; Iningles: General Secretary of the Communist Party of China), nga ha opisyal nga pagtawag Maghirilom nga Kasahiran han Namumutnga nga Komite han Partido Komunista han Tsina, amo an gihataasi nga na-ranggo nga opisyal ha sakob han Partido Komunista han Tsina, usa nga standing nga api han Politburo ngan manguna han Secretariat. An nakapot gihapon hini nga puwesto agsob amo gihapon an de facto nga manguna han Kanan Katawhan Republika han Tsina.


text:
Kugita Paul
- Ini nga barasahon angay ighubad ngadto ha Winaray
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Mayda impormasyon hini nga artikulo nga aada han Kinatsila nga bersyon nga angay ighubad ha WinarayBatakan:Orphan
Batakan:Kahong-kabatiran hayop
Hi Kugita Paul (Enero 2008 - 26 Oktubre 2010, Oberhausen) usa nga urusahon nga kugita nga naukoy hin usa nga tangke ha Sentro hin mga Buhi nga Dagat ha Oberhausen, Alemanya, nga ginagamit nga usa nga magtitigo nga hayop basi masabtan an resulta han mga uyag ha futbol


text:
La Habana
An syudad nga La Habana (nga ha literal nga Winaray: An Habana o Havana) nga an opisyal nga ngaran Syudad han Habana (ha Kinatsila: Ciudad de La Habana) amo an kapital nga syudad han nasod han Cuba. Kilalado liwat ini ha ngaran nga Villa de San Cristóbal de La Habana nga amo an ngaran hini han pagtukod hini nga syudad ngan La Ciudad de las Columnas nga gin-agnay han manunurat nga Cubano nga hi Alejo Carpentier. Ini nga syudad usa liwat han mga lalawigan han nasod. Mayda ini 2.1 ka milyon nga mga nangungukoy, ngan an urban nga kahaluag amo in 3.5 ka milyon, nga amo an rason na an Habana amo an gidako-i nga syudad ha Cuba ngan ha rehiyon han Caribe.[2] An syudad tipa-katundan ngan tipa-salatan tikang han baybayon, nga ginsasakban pinaagi hin guti-ay nga baybayon ngan nagtutunga hin tulo nga mga main nga daungan: Marimelena, Guanabacoa, ngan Atarés. An mahinay in sulog nga Salog Almendares nasubay han syudad tikang ha salatan ngadto ha amihanan, nga nadugton han mga Estrecho han Florida in pira ka milyas ha katundan tikang han baybayon.
Mga reperensya[igliwat | igliwat an pinagtikangan]
- ↑ 2009 Official Census.
- ↑ Latin America Population - Havana city population.


text:
Melilla
An Syudad Autonoma han Melilla (ha Kinatsila: Ciudad Autónoma de Melilla; ha Bereber: Mritch o Mrič; ha Inarabo: مليلية) usa nga enclave han Espanya, nga nahamutang ha rehiyon han Rif, ha amihanan nga África, ha mga labnasan han Dagat Mediterraneo, atbang han salatan nga labnasan han península Ibérica. Ginsasapitan ini han Marruecos ngan harani ini han Alherya.
An syudad ngan an teritoryo nga dependyente hini mga 12.3 ka km2 hin kahaluag ha sidlangan nga dapit han cabo de Tres Forcas ngan mayda ini kadamo hin katawhan nga 67,000 ka molupyo[1] ngan mayda ini damo nga partikularidad nga nadangatan hini komo han kamutang hini ha heyograpiya ngan ha kaagi, sugad han kahimo han populasyon hini, an mga buruhaton ekonomika, an kultura nga diin nagpapanguna an impluwensya han Muslim, Hudiyo, ngan Hindu o an paggamit han Bereber, sugad komo han patrimonio arkitektnoiko nga sinisiring nga sugad han kanan Barcelona, usa han mga nagpapanguha han estilo modernista Espanyol han pagtikang han siglo XX.
Mga reperensya[igliwat | igliwat an pinagtikangan]
- ↑ censo 2006: 66.871 personas


text:
NUM. 5 2016 Nag-eksister Gud ba hi Jesus?
NUM. 5 2016 Diin Ka Makakabiling hin Pagliaw?
Mga Saksi ni Jehova—Hin-o Kami?
Iba-iba an amon gintikangan ngan yinaknan, pero nagkakaurosa kami ha amon mga tumong. Labaw ha ngatanan, karuyag namon pasidunggan hi Jehova, an Dios ha Biblia ngan an Maglalarang han ngatanan nga butang. Nangangalimbasog kami nga subaron hi Kristo Jesus ngan nalilipay tawagon nga mga Kristiano. Regular kami nga nabulig ha mga tawo nga mahibaro ha Biblia ngan ha Ginhadian han Dios. Tungod kay nagtitestigo o nakikiistorya kami mahitungod kan Jehova ngan ha iya Ginhadian, kilala kami sugad nga mga Saksi ni Jehova.
Kitaa an amon Website. Basaha an Biblia online. Mahibaro pa mahitungod ha amon ngan ha amon gintotoohan.


text:
i'm fluent in javascript as well as klingon.
Tuesday, May 22, 2007
joker is back. for the first time. again.
ibelieveinharveydent.com
but for a real gas bounce over to :
ibelieveinharveydenttoo.com
error? no ... use some dark knight detective skills to find a hidden message. okay maybe just some n00b interwebs skillz. but it still makes me giddy. ha ha ha HA ha HA Ha Ha HA Ha Ha Ha HAHa HA ha HA ha HA ha HA ha HA ha HA ha HA ha HA ha HA ha ha HA ha HA Ha ha ha HA ha HA Ha ha HA ha ha HA ha HA Ha ha ha HA ha HA Ha ha HA ha ha HA ha HA Ha ha ha HA ha HA Ha ha HA ha HA Ha Ha HA Ha Ha Ha HAHa HA ha HA ha HA ha HA ha HA ha HA ha HA ha HA ha HA ha ha HA ha HA Ha ha ha HA ha HA Ha ha HA ha ha HA ha HA Ha ha ha HA ha HA Ha ha HA ha HA Ha Ha HA Ha Ha Ha HAHa HA ha HA ha HA ha HA ha HA ha HA ha HA ha HA ha HA ha ha HA ha HA Ha ha ha HA ha HA Ha ha HA ha ha HA ha HA Ha ha ha HA ha HA Ha
oh, & this is the laughing man:
bad@$$!! i mean really. what chris nolan is doing is out of the league of poser films e.g. supes 5, x3, ff2... dare i say spidey 3, yes, i do. really.


text:
Catar
An Catar o Qatar (Inarabo: قطر) nga an opisyal nga pagtawag Estado han Catar (Inarabo: دولة قطر Dawlat Qatar) usa nga Arabo nga emirato ha Butnga nga Sidlangan o Katundan nga Asya, nga na-okupar han guti nga Rawis o Peninsula han Qatar ha dumagsaan nga labnasan han darudako nga Katadman o Peninsula Arabohanon. Ginsasapitan ini han Arabya Saudi ha salatan; gawas hini an Golfo Persyahanon nagpapalibot han estado. Usa nga estrecho han Golfo Persyahanon nagbubulag han Qatar tikang han haraniayay nga purô-nga-nasod han Bahrain.
Mga pagbahin-bahin ha pagdumara[igliwat | igliwat an pinagtikangan]
Ugsa han 2004, ginbahin-bahin an Qatar ngadto hin napulo nga mga munisipyo (Inarabo: baladiyah), nga panalagsaon ginhuhubad nga mga gobernorato o lalawigan:
- Doha
- Al Ghuwariyah
- Al Jumaliyah
- Al Khawr
- Al Wakrah
- Ar Rayyan
- Jariyan al Batnah
- Ash Shamal
- Umm Salal
- Mesaieed
Tikang han 2004, ginbahin-bahin an Qatar ngadto hin pito nga mga munisipyo.[1] Usa nga bag-o nga munisipyo, an Al Daayen, ginhimo ha ilarom han Resolusyon Ihap. 13,[2] nga nahimo tikang hin mga bahin han Umm Salal ngan Al Khawr; ha sugad liwat nga panahon, gin-usá an Al Ghuwariyah han Al Khawr; gin-usá an Al Jumaliyah han Ar Rayyan; ngan an Jarayan al Batnah gintunga ngan ginbahin ngadto han Ar Rayyan ngan han Al Wakrah.
Mga kasarigan[igliwat | igliwat an pinagtikangan]
- ↑ Municipalities of Qatar, Statoids.com
- ↑ AlDaayen Municipality


text:
Istorya han Kinabuhi
Magsarangkay hin 60 ka Tuig Kondi Nagtitikang Pa La
Usa ka gab-i ha katpaso han 1951, upat nga batan-on nga brother nga sobra 20 anyos an nanunukdaw ha magsaragpit nga phone booth ha Ithaca, New York, U.S.A., ngan eksayted nga nagtawag hin long distance ha Michigan, Iowa, ngan California. Makalilipay gud an ira isusumat!
HAN Pebrero hito nga tuig, 122 nga payunir an nagkaabot ha South Lansing, New York, basi umiskwela ha ika-17 nga klase han Gilead. Upod han mga naglalaom nga magin misyonero hira Lowell Turner, William (Bill) Kasten, Richard Kelsey, ngan Ramon Templeton. Waray pag-iha hira Lowell ngan Bill nga pariho taga-Michigan, hi Richard nga taga-Iowa, ngan hi Ramon nga taga-California, nagin duok nga magsarangkay.
Paglabay hin mga lima ka bulan, eksayted gud an ngatanan han iginpahibaro nga maabot hi Brother Nathan Knorr tikang ha world headquarters basi magpahayag ha mga estudyante. Gin-unabi na hinin upat nga brother nga kon mahihimo, karuyag nira mag-alagad nga magkaurupod ha usa nga nasud. Hibabaroan na ba nira kon diin hira nga nasud itutoka sugad nga misyonero? Oo!
Dinugang kaeksayted an ngatanan han nagpahayag hi Brother Knorr ha bug-os nga klase ngan iginpahibaro an mga nasud diin hira itutoka. Siyahan nga gintawag ha entablado inin upat nga ginkukulba nga batan-on nga brother. Nawara an ira kulba han ira hinbaroan nga magkakaurupod hira! Kondi diin hira itutoka? Nanhipausa an ira mga kaklase ngan nagpinakpak han iginpahibaro nga ha Germany an ira toka.
An mga Saksi ni Jehova ha bisan diin bilib gud ha pagkamatinumanon nga iginpakita han mga Saksi ha Germany tikang han 1933 padayon durante han pagmando ni Hitler. Damu nga estudyante an nahinunumdom nga nag-andam hira hin ipapadara nga mga bado ngan CARE (Cooperative for American Remittances to Europe) nga mga package para ha kabugtoan ha Europe katapos han Girra ha Kalibotan II. An katawohan han Dios ha Germany susbaranan han marig-on nga pagtoo, determinasyon, kaisog, ngan pagsarig kan Jehova. Nahinunumdom hi Lowell nga nahunahuna niya, ‘Yana personal nga makikilala na namon inin hinigugma nga kabugtoan.’ Diri urusahon nga eksayted hinduro hira ngatanan salit karuyag nira tumawag hito nga gab-i!
PAGTIPAKADTO HA GERMANY
Han Hulyo 27, 1951, an barko nga Homeland linarga tikang ha pantalan ha East River ha New York, ngan an upat nga magsarangkay magbibiyahe hin 11 ka adlaw tipakadto ha Germany. Gintutdoan na hira hin pipira nga sentence ha German nga yinaknan ni Brother Albert Schroeder, usa han ira mga instruktor ha Gilead ngan ha urhi nagin membro han Nagmamando nga Lawas. Yana nga may mga igkasi-pasahero hira nga German, bangin mas damu an ira hibabaroan. Kondi iba-iba nga klase hin German an ginyayakan han mga pasahero. Mawurok gud ito!
Ha aga han Martes, Agosto 7, katapos mag-ilob hin kalipong ngan kahingasuka tungod han biyahe, inabot hira ha Hamburg, Germany. Ha bisan diin nakita nira an kadaot nga resulta han girra nga natapos unom ka tuig pa la an naglabay. Nasubo hira han ira nakita, ngan nagbiyahe hira hin bug-os nga gab-i sakay hin tren tipakadto ha Wiesbaden diin nahimumutang an sanga nga opisina hito nga panahon.
Temprano ha aga han Mierkoles, iginkita nira an siyahan nga Saksi nga ira nakilala ha Germany, hi Hans, nga an ngaran komon gud ha Germany! Tikang ha estasyon han tren, gindul-ong hira ni Hans ha Bethel ngan ginbilin ha usa nga edaran nga sister nga may pagkaistrikta ngan diri maaram magyakan hin English. Kondi, matin-aw nga naghunahuna ini nga sister nga kon dadakuon niya an iya tingog masasabtan nira an iya ginyayakan. Kondi bisan kon nagtitikadaku an iya tingog, mas waray lugod hira magkasinabot. Ha kataposan inabot hi Brother Erich Frost, an branch servant, ngan makisangkayon nga ginkaistorya hira ha English nga yinaknan. Nagin mas maopay an kahimtang.
Ha ikatarapos han Agosto, inin upat nga brother tinambong ha ira siyahan nga kombensyon ha German nga yinaknan, an “Clean Worship” nga Asembleya ha Frankfurt am Main. An pinakadamu nga tinambong inabot hin 47,432 ngan 2,373 an nabawtismohan, ngan tungod hito nadugangan an kadasig ngan hingyap hini nga mga misyonero nga magsangyaw. Kondi paglabay hin pipira ka adlaw nagsiring hi Brother Knorr nga magpapabilin hira ha Bethel ngan didto itutoka nga magtrabaho.
An kalipay nga ira inabat ha ira toka nakakombinse gud ha ira nga hi Jehova pirme maaram kon ano an gimaopayi
Karuyag gud ni Ramon magmisyonero, salit makausa ginpalabay niya an higayon nga magin Bethelite ha United States. Hira Richard ngan Bill waray gud liwat maghunahuna nga magin Bethelite. Kondi an kalipay nga ira inabat ha ira toka nakakombinse gud ha ira nga hi Jehova pirme maaram kon ano an gimaopayi. Salit mas maaramon gud nga sundon an iya paggiya imbes nga an kalugaringon nga mga hingyap! An nahibabaro hini nga leksyon magigin malipayon ha pag-alagad kan Jehova bisan diin ngan bisan ano nga toka an ihatag ha iya.
VERBOTEN!
Damu nga membro han pamilya han Bethel ha Germany an nalipay nga may mga kaupod hira nga Amerikano kay naglalaom hira nga makakagpraktis na hira pag-English. Kondi usa ka adlaw ha dining room, tigda nga nawara ito nga ira ginlalaoman. An madasigon magyakan nga hi Brother Frost may ginhisgotan ha German nga yinaknan nga baga hin seryoso nga butang. Kadam-an ha pamilya an waray gud uroaringasa ngan nakatutok la ha ira mga pinggan. Bisan kon waray nasasabtan inin upat nga bag-o nga nagkaabot nga brother, hinay-hinay nga ira nasantop nga mahitungod ito ha ira. Salit han nagsiring hi Brother Frost ha daku nga tingog,“VERBOTEN!” (“Diri Puydi!”) ngan gin-utro ito ha mas daku nga tingog basi pabug-atan, nabaraka hira. Ano daw la an ira nahimo nga sugad man hito an iya reaksyon?
Natapos an pangaon, ngan an ngatanan nagdagmit pagbalik ha ira mga kwarto. Ha urhi, usa nga brother an nagsiring: “Basi mabuligan niyo kami, kinahanglan mahibaro kamo pagyakan hin German. Ito an hinungdan nga nagsiring hi Brother Frost nga tubtob nga diri pa kamo maaram magyakan hin German, VERBOTEN an pakiistorya ha iyo hin English.”
Ginsunod dayon ito han pamilya han Bethel. Nakabulig ito hini nga mga bag-ohan nga mahibaro pagyakan hin German ngan nagtutdo liwat ha ira nga an sagdon tikang ha mahigugmaon nga bugto kasagaran na nga para ha aton kaopayan, bisan kon ha tinikangan makuri ito sundon. Iginpakita han sagdon ni Brother Frost nga interesado hiya ha kaopayan han organisasyon ni Jehova ngan hinigugma niya an kabugtoan. * Diri urusahon nga inin upat nga brother nahibaro nga higugmaon hiya!
PAGHIBARO HIN MGA LEKSYON TIKANG HA ATON KASANGKAYAN
Mahimo kita mahibaro hin importante nga mga leksyon ha aton kasangkayan nga may kahadlok ha Dios, nga mabulig liwat ha aton nga magin mas maopay nga sangkay ni Jehova. Damu nga leksyon an hinbaroan hinin upat nga brother tikang ha matinumanon nga German nga kabugtoan—damu gud hira kon ngangaranan hin usa-usa—kondi nahibaro liwat hira hin leksyon ha usa kag usa. Hi Richard nagsiring: “Hi Lowell may gutiay nga hinbabaroan ha German ngan madagmit hiya mahibaro, pero kami nga tulo nakukurian hito. Tungod kay hiya an magurang ha amon nga upat, hiya dayon an amon ginhahangyo nga manguna ngan gindadaop kon may problema kami mahitungod ha yinaknan.” Hi Ramon nagsiring: “Nalipay gud ako han gintanyagan kami han usa nga Swiss nga bugto nga umukoy ha iya balay ha Switzerland para ha amon siyahan nga bakasyon katapos hin usa ka tuig ha Germany! Duha ka semana nga kami la ngan diri makukurian pagyakan hin German! Kondi waray ko mahunahuna an bubuhaton ni Lowell. Nag-insister hiya nga basahon ngan hisgotan namon an inadlaw nga teksto kada aga ha German! Bisan kon waray ako malipay, waray magbag-o an iya hunahuna. Kondi nahibaro kami hin importante nga leksyon. Sunda an mga nangunguna nga naghuhunahuna han imo kaopayan, bisan kon usahay diri ka nauyon. Ini nga disposisyon nagin mapulsanon ha amon ha paglabay han mga tuig ngan tungod hito nagin mas masayon ha amon nga magpasakop ha paggiya han organisasyon ni Jehova.”
Inin upat nga magsarangkay nahibaro liwat pag-apresyar han mag-opay nga kalidad han kada tagsa ha ira, sugad han ginsisiring ha Filipos 2:3: “Ha pagpaubos ha hunahuna an tagsa-tagsa mag-isip han iba nga maoroopay pa ha iya ngahaw.” Salit kasagaran na nga ginhahangyo nira hi Bill nga buhaton an mga butang nga maaram hira nga mabubuhat niya hin mas maopay kay ha ira. “Kon may importante gud o diri masayon nga kinahanglan himoon basi sulbaron an makuri nga mga sitwasyon,” nahinumdom hi Lowell, “hi Bill an amon gindadaop. May abilidad hiya ha pagsulbad han diri mag-opay nga kahimtang ha paagi nga nauyon kami ngatanan nga ito an sadang buhaton kondi kulang kami hin kaisog o abilidad ha pagbuhat hito.”
MALIPAYON NGA PAG-ASAWA
Hira nga upat usa-usa nga nagdesisyon nga mag-asawa. An pundasyon han ira pagkamagsarangkay amo an gugma kan Jehova ngan ha bug-os-panahon nga pag-alagad, salit determinado hira nga mamiling hin maarasawa nga andam unahon hi Jehova. An bug-os-panahon nga pag-alagad nagtutdo ha ira nga an paghatag mas makapatagbaw kay han pagkarawat ngan kinahanglan unahon an Ginhadian kay han personal nga mga karuyag. Salit nagpili hira hin sister nga kinaburut-on nga nag-aalagad na hin bug-os-panahon. Nagresulta ito hin upat nga marig-on ngan malipayon nga pag-asawa.
Basi magpadayon an pagkamagsangkay o pag-asawa, kinahanglan upod hi Jehova ha relasyon. (Ekles. 4:12) Bisan kon ha urhi hi Bill ngan hi Ramon namatyan hin asawa, naeksperyensyahan nira an kalipay ngan suporta nga naihahatag han maunungon nga asawa. Padayon nga nakakarawat nira Lowell ngan Richard ini nga suporta, ngan hi Bill nga nag-asawa utro, maaramon nga nagpili hin asawa basi makapadayon hiya ha bug-os-panahon nga pag-alagad.
Ha urhi, tungod han ira mga toka, inin upat nga magsarangkay nahingadto ha iba-iba nga lugar—ha Germany, Austria, Luxembourg, Canada, ngan ha United States. Tungod hito, bisan kon karuyag nira magkaurupod pirme sugad han hadto, diri na nira ito nahihimo. Kondi bisan kon nagkaburublag hira, pirme hira may komunikasyon; nalilipay hira ha mga bendisyon nga nakakarawat han kada tagsa ngan nagtatangis ha kabidoan han kada tagsa. (Roma 12:15) An sugad hito nga kasangkayan sadang pabilhan ngan diri gud sadang igbalewaray. Birilhon hira nga mga regalo tikang kan Jehova. (Prob. 17:17) Ha kalibotan yana, talagsahon gud an tinuod nga mga sangkay! Kondi an tagsa nga tinuod nga Kristiano mahimo magkaada damu nga tinuod nga kasangkayan. Sugad nga mga Saksi ni Jehova, kasangkayan naton an aton mga igkasi-tumuroo ha bug-os nga kalibotan, ngan labaw ha ngatanan, sangkay naton hi Jehova nga Dios ngan hi Jesu-Kristo.
Pariho ha aton ngatanan, inin upat nga magsarangkay nagkaada liwat mga problema—an kasákit han kamatyi hin asawa, istres tungod han grabe nga sakit, kabaraka ha pagmangno ha lagas na nga mga kag-anak, kakurian ha pagpadaku hin anak samtang nag-aalagad hin bug-os-panahon, kakulba kon nakakakarawat hin bag-o nga toka, ngan yana an nagtitikadamu nga problema nga resulta han kalagas. Kondi tungod han ira mga eksperyensya hinbaroan nira nga an kasangkayan—hirani man o hirayo—nabulig ha mga nahigugma kan Jehova nga malamposan an tagsa nga problema.
PAGKAMAGSARANGKAY NGA GINLALAOMAN NGA MAGPAPADAYON HA WARAY KATAPOSAN
Maopay gud nga hira Lowell, Ramon, Bill, ngan Richard nagdedikar han ira kalugaringon kan Jehova ha edad nga 18, 12, 11, ngan 10, ngan ha butnga han edad nga 17 ngan 21 hira ngatanan sinulod ha bug-os-panahon nga pag-alagad. Ginsunod nira an igin-aghat ha ira han Eklesiastes 12:1: “Hinumdumi yana an imo Magburuhat ha mga adlaw han imo pagkabatan-on.”
Kon usa ka nga batan-on nga brother, karawata an imbitasyon ni Jehova nga sumulod ha bug-os-panahon nga pag-alagad kon igintutugot han imo kahimtang. Pinaagi han iya diri-matupngan nga pagkabuotan, mahimo mo liwat maeksperyensyahan an kalipay nga inabat hinin upat nga magsarangkay—ha pag-alagad sugad nga paramangno han sirkito, distrito, o sona; ha pag-alagad ha Bethel, pati na an pagin membro han Branch Committee; ha pagtutdo ha Kingdom Ministry School ngan Pioneer Service School; ngan ha pagpahayag ha dagku ngan gudtiay nga kombensyon. Malipayon gud inin upat nga magsarangkay ha paghibaro nga napuplo ka yukot an nagpahimulos ha ira buruhaton! Nagin posible ini ngatanan tungod kay han mga batan-on pa hira, ira ginkarawat an mahigugmaon nga imbitasyon ni Jehova nga mag-alagad ha iya hin bug-os-kalag.—Kol. 3:23.
Yana, hira Lowell, Richard, ngan Ramon magkaurupod na liwat ha sanga nga opisina ha Germany nga aadto na yana ha Selters. Makasurubo nga hi Bill namatay han 2010 samtang espesyal payunir ha United States. An haros 60 ka tuig nga duok gud nga pagkamagsarangkay nautod tungod han kamatayon! Kondi diri gud nahingangalimtan han aton Dios nga Jehova an iya kasangkayan. Makakasiguro kita nga ha pagmando han iya Ginhadian, ibabalik niya an ngatanan nga Kristiano nga pagkamagsarangkay nga temporaryo nga nautod tungod han kamatayon.
“Ha 60 ka tuig naton nga pagkamagsarangkay, waray ako nahinunumdoman nga nagkaproblema kita sugad nga magsarangkay”
Han hirani na mamatay hi Bill, nagsurat hiya: “Ha 60 ka tuig naton nga pagkamagsarangkay, waray ako nahinunumdoman nga nagkaproblema kita sugad nga magsarangkay. Tikang pa hadto ginpapabilhan ko gud an aton pagkamagsarangkay.” Ngan an iya tulo nga sangkay nga naglalaom nga magpapadayon an ira pagkamagsarangkay ha bag-o nga kalibotan, madagmit nga dinugtong, “Ngan nagtikang pa la kita.”
^ par. 17 An makapainteres nga istorya han kinabuhi ni Brother Frost mababasa ha Abril 15, 1961 nga The Watchtower, pahina 244-249.


text:
Nicolas Sarkozy
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Nicolas Sarkozy, nga natawo ha ngaran nga Nicolas Paul Stéphane Sarközy de Nagy-Bocsa han Enero 28, 1955 ha Paris, Fransya, usa nga Franses nga politiko nga amo an ika-23 nga presidente o mangulo han Fransya. Komo Presidente, hiya amo gihapon in ex officio nga Igkasi-Prinsipe han Andorra ngan amo an Gran Maestro han Franses nga Légion d'honneur.
Hiya an namumuno han UMP, ngan hiya an na-elihir o napili nga Presidente han Republika Franses han Mayo 6, 2007 katapos han pagpirde han kandidato han Partido Sosyalista nga hi Ségolène Royal dida han 2007 nga pinili-ay, ngan nagtikang hiya han iya pagkapresidente dida han Mayo 16. Napirdi hiya dida han 2012 nga pinili-ay ngan ginsundan hiya ni François Hollande.
Kilalado hi Sarkozy tungod han iya pagkakonserbador ha balaod ngan pagpatadong nga mga butang ngan han iya pagkaruyag hin bag-o nga modelo hin ekonomiya para han Fransya, ngan naghimo hiya hin mga suhestyon nga an nasod magkaada hin mas liberalisado nga ekonomiya, nga magkuha hin pagsubad tikang han Amerikano ngan British nga mga ehemplo. Hiya an nag-alagad nga Ministro han Interior han Fransya tubtob Marso 26, 2007. An iya agnay nga Sarko gin-gamit han mga nasuporta ha iya ngan han mga natipa ha iya.
Mga sumpay ha gawas[igliwat | igliwat an pinagtikangan]
- Websayt han UMP, an partido ni Sarkozy
- Nicolas Sarkozy–Opisyal nga websayt
- Supporters de Sarkozy–Opisyal nga websayt han mga nasuporta kan Nicolas Sarkozy
- Angay ighubad
- Mga turók
- Fransya
- Biyograpiya
- Politika
- Mga Mangulo han Fransya
- Mga Franses nga ministeryo han interior
- Mga api han Union pour un Mouvement Populaire
- Mga candidato para han Franses nga pinili-ay han pagkapresidente, 2007
- Mga alumni han Sciences Po
- Mga Franses nga Katoliko Romano
- Mga Katoliko Romano nga politiko
- Mga mulupyo han Paris
- Mga Hungarian-Franses nga mga tawo
- Mga nobilidad Hungaryo
- Mga etniko nga Hungaryo nga mga politiko ha gawas han Hungarya
- Mga natawo han 1955
- Mga buhi nga tawo


text:
NANGUNGUNA NGA ARTIKULO
Nag-eksister Gud ba hi Jesus?
HI Jesu-Kristo diri riko o prominente. Waray ngani hiya gintatag-iya nga balay. Pero an iya katutdoan nakakaimpluwensya ha minilyon. Kondi nag-eksister gud ba hiya? Ano an siring han mga eksperto yana nga panahon ngan han naglabay?
Hi Michael Grant, usa nga historyador ngan eksperto ha kadaan nga klasikal nga sibilisasyon, nagsiring: “Kon aton ginkakarawat an Bag-o nga Tugon ha pariho nga paagi nga aton ginkakarawat an mga asoy han kasaysayan, diri naton pagruruhaduhaan an pag-eksister ni Jesus sugad la nga diri naton ginruruhaduhaan an pag-eksister han iba nga pagano nga mga tawo ha kasaysayan.”
Hi Rudolf Bultmann, usa nga propesor ha pag-aram han Bag-o nga Tugon, nagsiring: “An pagruhaduha kon nag-eksister gud ba hi Jesus waray basihan, ngan salit diri na kinahanglan pamatud-an nga sayop. Waray normal nga tawo an mahimo magruhaduha nga hi Jesus an organisador han makasaysayan nga grupo nga ginrirepresentaran han gidadaani nga komunidad [han mga Kristiano] ha Palestina.”
Hi Will Durant, usa nga historyador, parasurat, ngan pilosopo, nagsurat: “Usa gud nga milagro nga labaw kaurusahon kay han bisan ano nga nakarekord ha Mga Ebanghelyo nga an pipira nga simple nga kalalakin-an [an mga parasurat han Ebanghelyo] makaimbento ha usa nga henerasyon hin personalidad nga sobra kamaimpluwensya ngan kamakaruruyag, nga may moralidad nga sobra kahitaas, ngan may bisyon ha tawhanon nga pagminagburugto nga makapadasig gud.”
Hi Albert Einstein, Aleman nga Judio ngan pisisista, nagsiring: “Judio ako, pero naimpres ako han makaruruyag nga personalidad han Nazareno.” Han ginpakianhan kon natoo ba hiya nga hi Jesus usa ka makasaysayan nga persona, an iya baton: “Waray ruhaduha! Waray makakabasa han Ebanghelyo nga diri makakaabat han aktuwal nga presensya ni Jesus. Makikita ha kada pulong an iya personalidad. Diri sugad hito an susmatanon.”
“Waray makakabasa han Ebanghelyo nga diri makakaabat han aktuwal nga presensya ni Jesus.”
—Albert Einstein
ANO AN IGINPAPAKITA HAN KASAYSAYAN?
An pinakadetalyado nga rekord han kinabuhi ngan ministeryo ni Jesus mababasa ha mga asoy ha Biblia nga kilala nga Mga Ebanghelyo—Mateo, Marcos, Lucas, ngan Juan—nga igin-ngaran tikang ha mga nagsurat hito. Dugang pa, may mga rekord nga ginsurat han diri mga Kristiano han siyahan nga siglo an nag-unabi liwat ha iya.
TACITUS
(Mga 56-120 C.E., o Common Era) Ginkikilala hi Tacitus sugad nga usa han pinakabantogan nga historyador han kadaan nga Roma. An iya libro nga Annals naghihisgot mahitungod han Imperyo han Roma han 14 C.E. tubtob 68 C.E. (Namatay hi Jesus han 33 C.E.) Nagsurat hi Tacitus nga han nagkaada daku nga sunog ha Roma han 64 C.E., hi Emperador Nero an gintagad nga amo an nagpasunog hito. Kondi hi Tacitus nagsurat nga gin-akusaran ni Nero an mga Kristiano “basi maundang an sumat-sumat.” Katapos hi Tacitus nagsiring: “An Kristus, nga gintikangan han ngaran [nga Kristiano], ginsentensyahan hin kamatayon durante han paghadi ni Tiberio ha pagmando han opisyal nga hi Ponsio Pilato.”—Annals, XV, 44.
SUETONIUS
(Mga 69–a. 122 C.E.) Ha iya libro nga Lives of the Caesars, iginrekord hinin Romano nga historyador an mga panhitabo durante han pagmando han siyahan nga 11 nga emperador han Roma. Ha seksyon nga naghihisgot kan Claudius mababasa an mahitungod han samok butnga han mga Judio ha Roma, posible tungod kan Jesus. (Buhat 18:2) Hi Suetonius nagsurat: “Tungod kay pirme nakakasamok an mga Judio ha panulsol han Krestus [Kristus], iya [Claudius] ginpaiwas hira ha Roma.” (The Deified Claudius, XXV, 4) Bisan kon sayop nga gin-akusaran hi Jesus hin pagpatikang hin samok, waray pagruhaduhai ni Suetonius an pag-eksister ni Jesus.
PLINY NGA BUROBATA
(Mga 61-113 C.E.) Ini nga Romano nga awtor ngan administrador ha Bitinia (Turkey na yana) nagsurat kan Emperador Trajan han Roma kon paonan-o tatrataron an mga Kristiano hito nga probinsya. Hi Pliny nagsiring nga iya ginpwersa an mga Kristiano nga magdiwara han ira gintotoohan, iya iginpapapatay an bisan hin-o nga nagdudumiri. Hiya nagsaysay: “Adton . . . nag-utro han akon ginyayakan nga pangadi ha mga [pagano nga] Dios, ngan naghalad hin mga pagdayaw, bino, ngan insenso, ha imo ladawan . . . ngan ha urhi nanhimaraot han Kristo . . . , angayan la nga ig-abswelto.”—Pliny—Letters, Book X, XCVI.
FLAVIUS JOSEPHUS
(Mga 37-100 C.E.) Inin Judio nga saserdote ngan historyador nagsiring nga hi Anas, usa nga hitaas nga saserdote han mga Judio nga may politikal nga impluwensya, “nagtirok han mga hukom han Sanhedrin [an hitaas nga korte han mga Judio] ngan gindara ha ira an lalaki nga gintatawag nga Santiago, an bugto ni Jesus nga gintatawag nga Kristo.”—Jewish Antiquities, XX, 200.
AN TALMUD
Ini nga koleksyon han rabiniko nga mga sinurat han mga Judio nga tikang ha ikatulo tubtob ha ikaunom ka siglo C.E., nagpapakita nga bisan an mga kaaway ni Jesus nagpamatuod han iya pag-eksister. Usa nga bahin hito an nasiring nga “ha Paskua, hi Yeshu [Jesus] nga Nazareno ginraysang,” ngan husto ito ha kasaysayan. (Babylonian Talmud, Sanhedrin 43a, Munich Codex; kitaa an Juan 19:14-16.) An usa pa nga bahin nasiring: “Hinaot diri kita magkaada anak o estudyante nga magpapakaalo han iya kalugaringon ha publiko pariho han Nazareno”—usa nga katawagan nga agsob nga igin-ngangaran kan Jesus.—Babylonian Talmud, Berakoth 17b, footnote, Munich Codex; kitaa an Lucas 18:37.
EBIDENSYA TIKANG HA BIBLIA
An mga Ebanghelyo naghahatag hin detalyado nga asoy mahitungod han kinabuhi ngan ministeryo ni Jesus, upod na an espisipiko nga mga detalye mahitungod han mga tawo, lugar, ngan panahon—an mga pangirilal-an han masasarigan nga kasaysayan. Usa nga ehemplo an mabibilngan ha Lucas 3:1, 2, nga nabulig ha aton nga makompirma an eksakto nga petsa kon kakan-o gintikangan ni Juan nga Parabaptis, nga nahiuna kan Jesus, an iya buruhaton.
Hi Lucas nagsurat: “Ha ika-15 ka tuig nga pagmando ni Tiberio Cesar, hi Ponsio Pilato an gobernador ha Judea, hi Herodes an magmarando ha distrito han Galilea, ngan hi Felipe nga iya bugto an magmarando ha distrito han Iturea ngan Traconite, ngan hi Lisanias an magmarando ha distrito han Abilinia ha panahon ni Caifas ngan han Hitaas nga Saserdote nga hi Anas. Hito nga panahon, inabot kan Juan nga anak ni Sakarias an mensahe han Dios samtang nakadto hiya ha kamingawan.” Inin detalyado ngan husto nga asoy nabulig ha aton nga maestablisar nga ha tuig 29 C.E., “inabot kan Juan . . . an mensahe han Dios.”
An pito nga prominente nga personalidad nga gin-ngaranan ni Lucas kilala han mga historyador. Bisan pa hito, may mga kritiko nga nagkwestyon kon nag-eksister gud ba hira Ponsio Pilato ngan Lisanias. Pero, temprano la gud man nga nagkomento ini nga mga kritiko kay ha urhi, nadiskobrehan an kadaan nga mga inskripsyon nga may ngaran hiton duha nga opisyal, ngan nagpapamatuod ito han pagkahusto han asoy ni Lucas. *
KAY ANO NGA IMPORTANTE ITO?
Importante nga mapamatud-an kon nag-eksister gud ba hi Jesus tungod kay importante an iya katutdoan. Pananglitan, igintutdo niya kon paonan-o magkikinabuhi nga malipayon ngan kontento. * Iginsaad liwat niya nga maabot an panahon diin an katawohan magkikinabuhi nga may tinuod nga kamurayawan ngan seguridad, ngan magkakaurosa ilarom han usa nga bug-os-kalibotan nga gobyerno nga gintatawag nga “Ginhadian han Dios.”—Lucas 4:43.
An katawagan nga “Ginhadian han Dios” angayan la tungod kay inin bug-os-kalibotan nga gobyerno magpapahayag han pagkasoberano han Dios ha bug-os nga tuna. (Pahayag 11:15) Iginpatin-aw ito ni Jesus ha iya pag-ampo: “Amay namon ha langit, . . . Kumanhi unta an imo Ginhadian. Matuman an imo kaburut-on dinhi ha tuna.” (Mateo 6:9, 10) Ano an kapulsanan ha katawohan kon magmando na an Ginhadian? Tagda an masunod:
Mawawara na an mga girra ngan kasamok.—Salmo 46:8-11.
An karaotan, kahakog, korapsyon, ngan an diri-diosnon nga mga tawo, mawawara na ha kadayonan.—Salmo 37:10, 11.
An mga sakop han Ginhadian magkakaada mapulsanon ngan makalilipay nga buruhaton.—Isaias 65:21, 22.
An tuna bug-os nga malilimpyohan ngan magigin mabungahon.—Salmo 72:16; Isaias 11:9.
Bangin tagdon han pipira ito nga saad sugad nga ilusyon la. Kondi diri ba ilusyon la an pagsarig ha pangalimbasog han tawo? Tagda: Bisan pa han pag-uswag ha edukasyon, syensya, ngan teknolohiya, minilyon yana an nababaraka ngan diri sigurado han tidaraon. Kada adlaw, nakikita naton an ebidensya han problema ha ekonomiya, politika, relihiyon, pati na an kahakog ngan korapsyon. Ha pagkatinuod, pakyas gud an pagmando han tawo!—Eklesiastes 8:9.
Oo, sadang gud naton tagdon kon nag-eksister gud ba hi Jesus. * Sugad han mababasa ha 2 Corinto 1:19, 20: “Mationan-o man kadamu an mga saad han Dios, nagin Oo ito pinaagi [han Kristo].”
^ par. 23 Nabilngan an usa nga inskripsyon nga may ngaran han “magmarando ha distrito” nga hi Lisanias. (Lucas 3:1) Nagmamando hiya ha Abilinia ha panahon nga gin-unabi ni Lucas.
^ par. 25 Usa nga ehemplo han katutdoan ni Jesus mababasa ha Mateo kapitulo 5 tubtob 7 nga kasagaran nga gintatawag nga Sermon ha Bukid.
^ par. 32 Para ha dugang nga impormasyon mahitungod kan Jesus ngan han iya katutdoan, kitaa an www.jw.org/tl ngan i-click an TURO NG BIBLIYA > SAGOT SA MGA TANONG SA BIBLIYA.
MAHIBARO HIN DUGANG PA
Pagkabanhaw ni Jesus—Nahitabo Gud ba Ito?
Ano an mga ebidensya nga tinuod an mga asoy han Ebanghelyo mahitungod kan Jesus?


text:
Charles Curtis
Hi Charles Curtis (Enero 25, 1860 – Pebrero 8, 1936) usa nga Representante han Estados Unidos, Senador han Estados Unidos tikang ha Kansas nga ha urhe ginpili nga Senate Majority Leader han iya mga igkasi-Senador nga Republikano, ngan amo an ika-katloan kag usa nga Sugbong-Mangulo han Estados Unidos. Hiya an syahan nga tawo nga kilalado nga diri-Europeo an katulinan nga nakaabot hin usa han duha nga gihataasi nga mga puwesto han ehekutibo nga sanga han kagamhanan han Estados Unidos. An kadam-an han katulinan ha iya nanay nga bahin Lumadnon-nga-Amerikano, ngan nagtubo hiya nga naukoy upod han iya mga lolo ngan lola ha nanay didto han reserbado nga katunaan han tribo nga Kaw.
Komo abogado, sayo nga sinmulod hi Curtis hin politikanhon nga kinabuhi, nagdinaog hin damo nga mga panahon-hin-pag-alagad, tikang han 1892 komo Republikano ngado han Balayan han mga Representante han Estados Unidos tikang han iya distrito ha Topeka, Kansas. Napili hiya ngadto han Senado han Estados Unidos, syahan han Magbabalaod han Kansas (han 1906 ngan 1914), ngan ha urhe ha pagbotos han katawhan (han 1920 ngan 1926), nga diin nagsirbe hiya hin usa nga unom-ka-tuig nga panahon-hin-pag-alagad tikang han 1907 kutob 1913, ngan sunod an kadam-an hin tulo ka panahon-hin-pag-alagad tikang han 1915 kutob 1929 (nga amo an tuig nga hiya nagin Sugbong-Mangulo). An iya maiha nga kasikat ngan mga pagkanit-kanit ha Kansas ngan ha nasodnon nga politika nakabulig hin pagpakusog ha iya ha liderato han Senado; nakakuha hiya hin suporta nga na-elihir nga Minority Whip han Senado tikang 1915–1924 ngan sunod, komo Majority Leader han Senado tikang 1925-1929. Ha hini nga mga puwesto importante an iya gindara nga papel ha pagdumara hin paghimo hin balaod ngan pakaabot han mga nasodnon nga ungara han Partido Republikano.
Katapos han lampaso nga pagdaog han Republikano nga mga kandidato hin Mangulo ngan Sugbong-Mangulo han 1928, binmiya hi Curtis tikang han Senado agod magin Sugbong-Mangulo ha ilarom ni Mangulo Herbert Hoover.


text:
Panamá
An Panamá (puyde liwat igsurat nga Panama) nga ha opisyal nga pagtawag Republika han Panamá (ha Kinatsila: República de Panamá) amo an usa ka nasod ha Butnga nga Amerika. Nahamutang ini hin istmo nga nadugtong han Amihanan ngan Salatan nga Amerika, mayda nasiring nga ini usa nga transkontinental nga nasod. Ginsasapitan ini han Costa Rica ha kanawayan, han Colombia ha timugan, han Dagat Caribe ha amihanan ngan han Kalawdan Pacifico ha salatan. An kadako hini 75,000 ka km² nga mayda populasyon hin mga 3,300,000. An kapital amo an syudad han Panama.
Mga probinsya ngan mga rehiyon[igliwat | igliwat an pinagtikangan]
An Panamá ginbahin ngadto hin siyam nga mga probinsya o lalawigan ngan tulo nga mga lumadnon nga rehiyon nga tinatawag ha Kinatsila: comarca indígenas, nga agsob ginpapahalipot nga comarca.
Mayda pa duha nga mga comarca ha sakob hin mga probinsya nga gintatratar nga baga hin corregimiento o munisipyo.
An siyam nga mga lalawigan o probinsya amo an:
An tulo nga nivel-hin-lalawigan nga mga comarca (nga gin-indikar ha mapa) amo an:
An duha nga mga ubos-hin-probinsya nga mga comarca amo an:
Mga sumpay ha gawas[igliwat | igliwat an pinagtikangan]
- Gobierno ngan diplomasya
- (Kinatsila) An Mangulo han Panama
- (Kinatsila) Talaan hin mga Ahesya han Kagamhanan han Panamá
- (Kinatsila) Ministro ha External nga mga Relasyon


text:
Antonio José de Sucre
Hi Antonio José de Sucre y Alcalá, nga kilalado liwat komo Gran Mariskal han Ayacucho (ha Kinatsila: "Gran Mariscal de Ayacucho") (Cumaná, Venezuela, Pebrero 3, 1795 - Montaña de Berruecos La Unión, Nariño, Colombia, Hunyo 4, 1830), usa nga politiko, tawo hin estado ngan militar venezolano, nakakuha hin independensya han Venezuela, ngan presidente han Bolivia ngan Perú. Hiya Mangulo nga Heneral han mga Ehersito han Gran Colombia ngan Komandante han Ehersito han Salatan. Anak hiya hin pamilya nga nasunod hin tradisyon militar, ngan an iya amay koronel han Ehersito realista. Ginkilala hiya nga usa han mga tawo militar nga may hingpit nga abilidad han mga nakakuha hin paglugaring para han mga nasod han Sudamerika.[1][2][3][4][5]
Mga kasarigan[igliwat | igliwat an pinagtikangan]
- ↑ «El Ilustre Mariscal.» (en español).
- ↑ «Historia Nacional.» (en español).
- ↑ «Antonio José de Sucre.» (en español).
- ↑ «Ejercito Boliviano.» (en español).
- ↑ «Antonio J de Sucre .» (en español).


text:
Katundan Alemanya
An Katundan Alemanya (Inaleman: Westdeutschland) amo an impormal nga natondanan nga ngaran han Republika Pederal han Alemanya (Inaleman: Bundesrepublik Deutschland) ha panahon han kabutngaan han iya pagtukod ha Mayo 1949 kutob ha Utro nga Pag-urusa han Alemanya han Oktubre 1990, kun diin natumba an Sinirangan nga Alemanya ngan an lilima nga mga estado han teritoryo binmulig ha Republika Pederal han Alemanya, ginhumanan an labaw ha 40-ka-tuig nga pagburublag han Alemanya ngan Berlin.


text:
Leksyon 12
Paonan-o Ka Magigin Duok ha Dios?
1. Ginpapamatian ba han Dios an ngatanan nga pag-ampo?
Gin-aaghat han Dios an ngatanan nga klase hin mga tawo nga magin duok ha iya pinaagi ha pag-ampo. (Salmo 65:2) Pero diri ngatanan nga pag-ampo ginpapamatian, o ginkakarawat niya. Pananglitan, mahimo diri pamatian an pag-ampo han bana nga maraot an pagtratar ha iya asawa. (1 Pedro 3:7) Dugang pa, han an mga Israelita nagpadayon ha pagbuhat hin maraot, waray pamatii han Dios an ira mga pag-ampo. Kondi, pamamatian han Dios an mga pag-ampo bisan hadton nakahimo hin seryoso nga sala kon magbabasol hira. Matin-aw nga an pag-ampo usa ka pribilehiyo.
2. Paonan-o kita sadang mag-ampo?
An pag-ampo bahin han aton pagsingba, salit sadang la kita mag-ampo ha aton Maglalarang, hi Jehova. (Mateo 4:10; 6:9) Ngan tungod kay diri kita hingpit, sadang kita mag-ampo pinaagi ha ngaran ni Jesus kay namatay hiya para ha aton mga sala. (Juan 14:6) Nadiri hi Jehova ha pauroutro, minimorya, o sinurat nga pag-ampo. Karuyag niya nga mag-ampo kita hin kinasingkasing.
Nababatian han aton Maglalarang bisan an hilom nga pag-ampo. (1 Samuel 1:12, 13) Gin-aaghat kita niya nga mag-ampo ha ngatanan nga higayon
3. Kay ano nga nagkakatirok an mga Kristiano?
An pagin duok ha Dios diri masayon tungod kay napapalibotan kita hin mga tawo nga waray pagtoo ha Dios ngan ha iya saad nga magkakaada kamurayawan dinhi ha tuna. (2 Timoteo 3:1, 4; 2 Pedro 3:3, 13) Salit kinahanglan naton an makapadasig nga pakig-upod han aton mga igkasi-tumuroo, ngan kinahanglan liwat kita nira.
An pakig-upod ha mga tawo nga nahigugma ha Dios nabulig ha aton nga magin duok ha iya. An mga katirok han mga Saksi ni Jehova maopay nga higayon basi maparig-on kita han pagtoo han iba.
4. Paonan-o ka magigin duok ha Dios?
Magigin duok ka kan Jehova pinaagi ha pagpamalandong han imo hinbabaroan ha iya Pulong. Pamalandonga an iya mga ginbuhat, mga sagdon, ngan mga saad. An pag-ampo ngan pagpamalandong nabulig ha aton nga maapresyar an gugma ngan kinaadman han Dios.
Magigin duok ka la ha Dios kon nasarig ngan may pagtoo ka ha iya. Pero an pagtoo mahimo ipariho ha tanom. Kinahanglan padayon ito nga “tubigan” o parig-unon pinaagi ha pagpamalandong han mga basihan han imo gintotoohan.
5. Ano an mga kapulsanan han pagin duok ha Dios?
Hi Jehova nagtatagad ha mga nahigugma ha iya. Mapapanalipdan niya hira ha bisan ano nga mahimo magpaluya han ira pagtoo ngan magwara han ira paglaom nga mabuhi ha waray kataposan. (Salmo 91:1, 2, 7-10) Ginpapahamangnoan kita niya ha mga buhat nga makakadaot han aton kahimsog ngan magwawara han aton kalipay. Gintututdoan kita ni Jehova kon paonan-o magkikinabuhi ha gimaopayi nga paagi.
MAHIBARO HIN DUGANG PA
Paghangyo hin Libre nga Pag-aram ha Biblia
Kay Ano nga Kinahanglan Pag-adman an Biblia?
Ginbabaton han Biblia an importante nga mga pakiana han minilyon nga tawo ha bug-os nga kalibotan. Karuyag mo ba liwat mahibaro?
Ano Gud ba an Igintututdo han Biblia?
Magin Duok ha Dios Pinaagi han Pag-ampo
Namamati ba ha imo an Dios kon nag-aampo ka? Basi mabaton ito, kinahanglan mo hibaroan kon ano an igintututdo han Biblia mahitungod han pag-ampo.


text:
PAGPAMATA! NUM. 5 2016
Nag-eksister Gud ba hi Jesus?
Paonan-o ginpapamatud-an han kasaysayan nga nag-eksister hiya?
Nag-eksister Gud ba hi Jesus?
Ano an siring han mga eksperto yana nga panahon ngan han naglabay mahitungod han pag-eksister ni Jesus?
Mahitungod ha Amerika
An istres ngan kamadarahog duha la han damu nga problema han pipira nga nasud ha Amerika. Makakabulig ba an kinaadman tikang ha Biblia?
Pagtutdo ha Imo Anak Mahitungod han Sex
An kabataan napapalibotan hin mga message mahitungod ha sex ha mas nagtitikatemprano nga pangidaron. Ano an sadang mo hibaroan? Ano an mahimo mo buhaton basi maprotektaran an imo anak?
An Urusahon nga Elemento
Waray kemikal nga elemento an mas importante ha kinabuhi—ano ini ngan kay ano nga importante ini?
Pagin Mapasalamaton
Napamatud-an nga damu an kapulsanan hini nga kalidad. Paonan-o ka mabubuligan hini, ngan paonan-o mo makukultibar ini?
Aristotle
An katutdoan hini nga pilosopo han naglabay nakaimpluwensya gud ha katutdoan han Kakristianohan.
“Ito nga Paagi han Pagtutdo Bag-o Gud ha Amon!”
An mga video ha website nga jw.org nakuha an atensyon han mga titser, counselor, ngan iba pa.